TEAM CONTINENTAL: 2011\nKauden ensimmäinen voitto 10.12.2011\nSamuel kävi voittamassa Wattbike-kilpailun Liikuntamyllyssä.\nKuva: Wattbike Finland\nJulkaisi Paavo klo 11.28 Ei kommentteja:\nKriterium SM, Helsinki 21.8.2011\nKriteriumajon SM-kisat pidettiin jälleen Helsingin Eläintarhan maastoissa. Edelliseen kertaan (2007) verrattuna ajettiin toiseen suuntaan. Radalla oli kaksi mäkeä, joista ensimmäinen oli kokonaisuudessaan pyörätien levyistä uraa muuttuen lopussa sorapintaiseksi. Toinen mäki päättyi maalialueelle, ollen edellistä leveämpi ja loivempi. Pari tiukempaa mutkaa löytyi, ensimmäinen kovan vauhdin 90 astetta ja toinen kapealla pyörätiellä yli 100 asteen kikkailumutka. Haastetta siis löytyi. Matkana oli noin 60km, tarkoittaen 28 kierrosta.\nKilpailu alkoi heti paukusta kovalla vauhdilla ja ajolinjoissa oli todellakin hakemista. Jyrkkään mutkaan jonotettiin ja soramäkeen tykitettiin kiukkuisesti. Sykkeet saatiin samantien epämukavuusalueelle ja porukasta taisi tippua monta kuskia ensi kierrosten aikana. Hiltunen löysi pyörätien laidasta lasia ja pääsi huilaamaan kiekonvaihtotauon ajaksi. Turun Simola yritti kilpailun alussa yksinäistä irtiottoa, mutta ajettiin selkeästi kiinni. Pienempiä yrityksiä oli koko ajan ja teami oli aktiivisesti mukana. Leppänenkin kävi korjailemassa pyöräänsä sopivassa välissä. Noin kisan puolivälissä lähti merkittävämpi irtiotto, jossa olivat mukana teamin Hämeenaho, TWL:n Heinikainen ja Chebicin Martikainen. Kierrosta myöhemmin hatkaan nousi vahvalla iskulla VCR:n Kananen. Pääjoukossa seurailtiin tilannetta muutamia kierroksia. Ensin Lehtimäki lipui eroon pääjoukosta ja pian mukaan lähtivät Järvinen ja Hiltunen. Teamin kolmikko ajoi nopeasti hatkakolmikon kiinni ja sitten teamilla oli neljän kuskin edustus irtiotossa. Tämä olikin sitten pääjoukolle liikaa ja vetointoa alkoi löytyä. Hatkaporukka ei saanut enää pidettyä riittävää vauhtia ja porukka tuli taas kasaan. Seurasi muutamia epäonnistuneita yrityksiä, kunnes maalimäessä iski Martikainen saaden peräänsä Kanasen ja kertaalleen porukasta tippuneen V8:n Halmeen. Kolmikko kasvatti nopeasti eroa pääjoukkoon ja homma näytti selvältä. Pääjoukon vetotyöt lankesivat CCH:lle, mutta työ ei tuottanut tulosta. Toiseksi viimeiselle kierrokselle lähdettäessä maalimäkeen pääjoukosta iskivät teamin Lehtimäki ja Järvinen sekä Chebicin comeback-Eskelinen. Taas syntyi eroa ja loput kolme teamin ajuria saivat jäädä tyytyväisinä pääjoukkoon. Halme taipui loppukirissä pronssille, Järvinen otti helposti 4. sijan ja Lehtimäki oli komeasti kuudes. Hämeenaho ei ihan napannut pääjoukon kiriä, ollen kuitenkin 8.\nKokonaisuutena tulos oli hyvä, melkeinpä paras mahdollinen. Martikainen on todella vahvassa kunnossa. Heikoille vastustajille ei hävitty.\nPetri Hietasen kuvia kisasta\nKriterium SM, Elite: pronssia Samuel Halme. Kuva Petri Hietanen.\nJulkaisi Paavo klo 13.58 Ei kommentteja:\nAllatum - maantieajo, Lieto 7.8.2011\nSunnuntaina käytiin Liedossa 126,4km maantieajo. Hieman alle 16 kilometrin kierros kierrettiin kuudesti. Reitti on saatu mukavan vaihtelevaksi sisältäen kaupunkikierrosta ja peltomaisemaa, vaikka korkeuseroa ei paljon olekaan.\nTeam Continental oli mukana vain neljällä ajajalla, mutta sitäkin aktiivisemmin. Jo toisella kierroksella irtautui kourallinen kuskeja. Mukaan pääsi Velokasista Hiltunen ja Lehtimäki. Vauhtia pidettiin hyvin, vaikka kauden viimeisiä kilpailuja eletään. Toiseksi viimeisellä kierroksella pääjoukosta irtautui vielä pieni väliporukka, jossa olivat mukana Järvinen ja Leppänen. Väliporukasta onnistui karkaamaan Rissanen ja Kananen, jotka saavuttivat irtiottoryhmän. Pääjoukossa pidettiin kuitenkin hyvää vauhtia ja molemmat ryhmän ajettiin kiinni. Kärkiporukka piti hyvää vauhtia, mutta ajettiin kiinni vain muutama kilometri ennen loppua.\nRatkaisu jäi loppukiriin, jossa Velokasista pärjäsi parhaiten HJ, joka nappasi depyyttikautensa toisen podiumsijan ollen kolmas. Kaiken kaikkiaan kisa oli pienoisesta tuulesta ja vesipisaroista huolimatta todella vauhdikas. Keskinopeus: 42.3 ja viimeisen kierroksen keskinopeus 45kmh.\n1 Vilen Mika CCT 2:59:20\n2 Aaltio Risto TWL 2:59:20\n3 Järvinen Henri Team Continental 2:59:20\n4 Hietala Juhana CCT 2:59:20\n5 Kananen Kimmo Velocitor 2:59:20\n6 Rossi Jussi TWL 2:59:20\nJulkaisi Henri klo 20.41 Ei kommentteja:\nMaasto MJ:n kisat ja ongelmat Virossa 9.-10.7.2011\nOsallistuin (Halme) maasto maajoukkueen mukana Viron reissulle. Tarkoituksenamme oli ajaa lauantaina 9.7. Port of Tallinn GP (kansainvälinen C2 XCO-kisa) reilun 10 km päässä Tallinnan keskustasta ja sunnuntaina 10.7. Tallinn Rattamaraton Aegviidussa 56 km päässä Tallinnasta. Lähdimme Viroon perjantaina iltalautalla kolmella autolla. Saavuimme Tallinnassa olevalle hotellille, jossa kerrottiin että hotellin omat parkkipaikat olivat täynnä. Jouduimme viemään autot hieman syrjäisemmälle kujalle, jossa kuitenkin oli melko paljon liikennettä ja asutusta. Parkkipaikat olivat maksullisia, mutta katsoimme että maksullinen pysäköinti alkaa vasta seuraavana aamuna kello kahdeksan. Pyöriä oli laitettu molempiin pakuihin niin että toisessa oli 6 pyörää ja toisessa suunnilleen saman verran. Koska tavaratiloihin ei pystynyt kovin hyvin näkemään ja alue oli kuitenkin keskustassa, uskalsimme jättää pyörät autoihin. Seuraavana aamuna yksi huoltajistamme kävi kahdeksan aikaan paikalla ja totesi että kaikki on kunnossa. Hän yritti maksaa parkkilippuja mutta mitään maksulaitetta ei löytynyt joten vaihtoehtona oli vain palaaminen takaisin hotellille. Lähdimme hotellilta kymmenen aikaan autoille ja totesimme toisen pakun ovien olevan raollaan ja tavaroita oli heitelty hujan hajan maahan. Katsoimme sisälle takakonttiin ja kaikki siellä olleet kuusi pyörää olivat kadonneet, mukaan lukien omani. Aivan kaikkea ei takakontista ollut viety. Sinne oli jäänyt osa kiekoista ja työkaluja. Kypäriä, ajokenkiä ja pyörän osia oli viety. Koko auto oli "käännetty aivan ympäri". Etupenkit ja takapenkit oli pengottu ympäri. Rosvot olivat olleet valikoivia. Rahat ja limut eivät kelvanneet, mutta laivalta ostetut karkit ja suklaat kuitenkin oli viety. Toiseenkin pakuun oli yritetty murtautua siinä kuitenkaan onnistumatta. Avaimen reikään oli vielä jäänyt tiirikan pätkä. Jokaiseen kolmeen autoon oli myös ikävä parkkipirkko käynyt lätkäsemässä kolmenkympin sakot pysäköimisestä. Ei voi kisapäivä lähteä huonommin käyntiin. Yhteensä useiden kymmenien tuhansien menetykset. Minulta vietiin vain pyörä mutta sekin on aivan tarpeeksi. Osa porukasta pääsi vielä ajamaan lauantain kisaan, koska vain puolet pyöristä oli viety. Me loppuporukka vietimme tylsän päivän poliisiasemalla tehden rikosilmoituksia. Sain seuraavan päivän kisaan varapyöräni jonka ystävällinen siskoni kuljetti iltalautalla Suomesta. Eli ei tarvinnut koko reissua viettää katsojan roolissa. Myös pari muuta ajajaa pääsi sunnuntain kisaan lainaamalla toisten pyöriä. Sunnuntain kisa sujui itseltäni todella hyvin ottaen huomioon kiireellä kokoonkyhätyn pyörän ja vielä mielessä jyskyttävän pyörävarkauden. Kisa oli lähes pelkkää tietä ja matkana 58 km. Oli hiekkatietä, metsäautotietä, ruohikkoa, tiilimurskaa, haketta ja purua. Vaihtelevaa pohjaa, mutta maaston muodot olivat suhteellisen tasaisia. Muutama nousu oli mutta pääasiassa vain tasaista tietä. Osallistujia oli joku 1500 joten ei ollut kyse ihan pienestä tapahtumasta. Itse olin kokonaiskisan 35. ja omassa U-23 sarjassani 4. vain 4 sekuntia kolmannesta. Palkintopallille en siis päässyt. Kisassa oli kohtuullisen hyvä keskinopeus, koska omakin aikani oli alle 2 tuntia. Nyt sitten kohti ensi viikonlopun SM-kisoja. Vielä pitää pyörien kanssa pulata että saa jotain kalustoa alle.\nJulkaisi Samuel klo 12.40 Ei kommentteja:\nTempo SM Säkylässä 1.7.2011\nTempon suomenmestaruuksista kisattiin tänä vuonna Säkylän melko tasaisilla lakeuksilla. Meidän seurasta kisaan osallistui kolme ajajaa: Hiltunen ja Leppämäki Eliteen, ja Halme (allekirjoittanut) U-23 -sarjaan. Koska Eliten kisa peruttiin kovan ukkosmyräkän takia, niin ainoastaan minä pääsin ajamaan kisaa. Tässä raporttia omasta kisastani.\nU-23:lla oli matkana 36 km joka todellisuudessa taisi kuitenkin olla noin 37,5 km. Reitti oli melko tasaista ja ne vähäisetkin mäet, joita reitillä oli, olivat todella loivia. Kisaan startatessa oli hellesää ja oli mukava lähteä liikenteeseen. Hallitsevana mestarina pääsin lähtemään reitille sarjani viimeisenä lähtijänä. Lähdin matkaan rauhallisesti, koska matka oli pitkä ja en halunnut saattaa jalkoja hapoille heti ensimmäisillä kilometreillä. Ajo kulki heti alussa jo melko mukavasti, mutta minulla ei ollut vielä mitään hyvää ajofiilistä. Muutaman kilometrin jälkeen alkoi satelemaan hiukkasen ja sade yltyi jossain vaiheessa ukkosmyrskyksi. Kun ukkosmyrsky alkoi, niin olin aivan kuin uusi ihminen. Jalat elpyivät ja sain aivan kuin sen yhden ylimääräisen bonusvaihteen. Sen jälkeen pyörä alkoi kulkea ja nautin ajon jokaisesta hetkestä. En tiedä mikä siinä sateessa sytytti minut ajamaan, mutta osasyynä varmasti on se että elimistö ei ainakaan lämmennyt liikaa, kuten hellekeleillä. En nähnyt sateessa kuin hämärästi eteenpäin enkä kuullut mitään huudettuja väliaikoja. Salamointikin jäi tavallaan näkemättä. Ainut mitä näin oli edessä oleva tie, jota tuijotin jonkinasteisessa transsitilassa. Saavutin nopeasti edellä ajaneita ja ensimmäinen iso ilonhetki oli kun näin TWL:n huoltoauton edessäni. Olin saavuttanut Mikko Paajasen. Ajoin ohi ja sain tehtyä tasaisesti eroa. Kääntöpaikan jälkeen kadotin hetkeksi rytmini ja jouduin vetämään muutaman kerran happea. Parin kilometrin jälkeen alkoi kuitenkin jälleen ajo sujua ja ajo kulki hyvin loppuun saakka. Viimeisillä kilometreillä taistelin oksennusta vastaan, joka meinasi väkisin työntyä ylös ruokatorvea pitkin. Maalissa olin hämmästynyt. Ero seuraavaan eli Mikael Myllymäkeen oli 54 sekuntia. Aivan uskomatonta, ylivoimainen voitto!\nJulkaisi Samuel klo 12.15 Ei kommentteja:\nParitempon SM 18.6.2011, Kirkkonummi\nSeurasta osallistui tämänkin vuoden Paritempon SM-kisaan jälleen yksi pari. Matkana oli 54 km ja ajoimme 13,5 km mittaisen tiepätkän kaksi kertaa edestakaisin. Reitti oli melko mäkinen. Tällä kertaa kokoonpano oli hieman erilainen kuin aiempina vuosina eli Halme (allekirjoittanut) ja Leppämäki. Lähdin ensimmäiseen kunnon paritempo kisaani nuoruuden innolla ja Leppämäki lähti mukaan monen vuoden kokemuksella.\nTakana oli yksi yhteisharjoitus, jonka aikana oli yhteistoiminta kehittynyt sen verran että pystyimme lähtemään kisaan mukaan hieman varmempina.\nKisa-aamu oli melko kolea eli reilut 10 astetta ja koko päivän satoi vettä kaatamalla. Kisa-adrenaliinia oli kuitenkin ainakin minulla sen verran, parin viime kisan epäonnistumisen jälkeen, että sade ei paljon häirinnyt kisassa. Lähdimme ajamaan kisaan omaa ajoamme, koska meillä ei ollut tarkkaa tietoa sen hetkisestä tempokunnosta ja siitä kuinka yhteistyö kisassa lopulta sujuisi. Ajoimme ensimmäiset kilometrit "rauhassa" ja tunnustellen eli sellaista vauhtia että happoa ei syntyisi liikaa. Teimme melko tasapuolisesti töitä ensimmäiselle kääntöpaikalle asti eli 13,5 km kohdalle asti. Kisan puolivälin kääntöpaikkaan mennessä jouduin tekemään jo hieman enemmän töitä, kuin Leppämäki. Kisan puolivälissä kaksi minuuttia peräämme lähtenyt pari Aki Turunen - Mikael Myllymäki ajoi meidät kiinni, mikä olikin melko oletettavaa. Puolivälin jälkeen lähdimme Turusen parin perään ja yritimme roikkua muutaman kymmenen metrin päässä. Se onnistuikin aluksi hyvin ja pääsimme jopa ohi heidän huoltoautostaan ja aivan heidän kantaansa. Sen jälkeen vauhti alkoi meillä jälleen hieman hiipua, koska en jaksanut yksin vetää samaa vauhtia. Leppämäellä oli niin pahat pohjekrampit että hänellä oli vaikeuksia tehdä vetotöitä. Viimeinen neljännes olikin molemmille melkoista taistelua: Minulle koska jalka alkoi painaa jatkuvan vetotyön takia ja Leppämäelle, koska krampit piinasivat yhä pahemmin ja vaikeuttivat peesissäkin pysymistä. Menetimme lopussa sen verran aikaa että kakkossija (pari Jan Elmgren-Kreu Maisniemi) karkasi saavuttamattomiin, vaikka siihen oli hyvät mahdollisuudet kun Elmgreniltä meni kisassa rengas puhki ja toisen kiekon vaihtamisessa meni hetki aikaa. Viimeisessä nousussa Leppämäki ei meinannut pystyä liikuttamaan enää jalkojaan kramppien takia ja itse jouduin vain hidastelemaan sen takia. Kokonaisuutena meiltä tosi hyvä suoritus ja jos Leppämäellä olisi ollut parempi päivä, niin kakkossija olisi ollut aika lähellä. Pronssi on kuitenkin voitettu mitali ja pitää olla tyytyväinen!\nJulkaisi Samuel klo 14.30 Ei kommentteja:\nTervaetappiajo, Oulu 18.-19.6.2011\nTervaetappiajo oli Oulussa herätetty uudelleen henkiin. Kisa käytiin kolmen etapin kisana Oulun seudulla. Eri kisaluokat oli lähdöittäin järkevästi yhdistetty. Näin saatiin hyvän kokoisia startteja aikaiseksi ja kunnon kisailua.\nLauantaina kilpailtiin Muhoksen ajot 10,9 kilometrin lenkillä. Kisareitti kiersi kahden voimalaitoksen padon kautta. Korkeuseroa vaikutti lenkillä olevan aika kivasti. Hivuttavaa mäkeä riitti kilometrikaupalla. Tempoajossa kierros kierrettiin kertaalleen. Kovimman ajan tempossa ajoi Marko Törmänen. Itse myöhästyin startista noin 45 sekuntia, joten homma meni siinä suhteessa hieman pieleen. Kelloahan pitäisi jo tällä ikää osata katsoa.\nTempon jälkeen oli vuorossa, paikallisen pitkäaikaisen pyöräilyvaikuttajan, Erkki Plantingin muistoajot. Yleisen luokan startissa ajettiin 7 kierrosta samalla lenkillä. Vauhti oli alussa melko vaihtelevaa. Neljän miehen ryhmä irtaantui toisella kierroksella ja kasvatti eron puoleentoista minuuttiin. Törmäsen johdolla irtiotto ajettiin kiinni neljännen kierroksen lopussa. Tämän jälkeen allekirjoittanut iski maalin jälkeen alkaneeseen hivuttavaan nousuun. OTC:n Räty pääsi mukaan. Tällä kaksikolla matkaa tehtiin tasaisella vuorovedolla ja eroa pääjoukkoon syntyi. Viimeisen kierroksen alussa Räty jäi ja ajoin voittoon. Pääjoukosta irtaantunut Kälviän Tarmon Göös oli toinen ja Räty kolmas. Pääjoukko jäi lopulta nelisen minuuttia kärkimiehestä. Kulku oli itsellä erityisen hyvä. Tempo aukaisi sopivasti jalat. Olisipa nihkeästi kulkeneissa Porvoon ajoissa ollut yhtä hyvä tatsi jaloissa.\nSunnuntaina ajettiin Oulun keskustassa Pyörä-Suvalan kortteliajot. Jo kahdeksankymmentäluvulla kieputtiin tätä samaa vauhdikasta kahden kilometrin lenkkiä. Kierroksen neljä tiukkaa kaarretta pitää huolen siitä että putkellekin joutuu nousemaan. Kaarteisiin täytyy myös pudottaa melko lailla pidon riskirajoilla.\nKisa lähti irtiottoyritysten merkeissä. Useimmin irti paukutti Göös. CC Picaron Kangaskokko iski monta kertaa myös. Kisan puolivälin jälkeen irtaantui yksinäiseen irtiottoon Wasa Velocityn Huhtamäki. Pääjoukko jäi parhaimmillaan vajaan minuutin verran. Lopun välienselvittelyssä irtaantui kärkimiehen takaa-ajoon neljän miehen ryhmä: Kälviän Pesola, Göös, Picaron Kangaskokko ja allekirjoittanut. Tällä ryhmällä veto toimi, mutta kärkimiestä ei aivan saatu kiinni. Eroa jäi satakunta metriä. Huhtamäki ajoi siis voittajana maaliin ja Kangaskokko ja Pesola olivat seuraavina. Muu ajajaporukka hajosi pienempiin ryhmiin loppuvaiheessa. Itse säilytin etappikisan yhteiskisan kärkitilan, Kangaskokko oli toinen ja Göös kolmas.\nToivotaan että Tervaetappiajo kehittyy ja kisa nousee taas arvostetuksi kisaksi. Ainakin tähän on kaikki edellytykset: hyvät kisalenkit, hyvät järjestelyt ja asialle omistautuneet innokkaat kisajärjestäjät. Kisan voisi miehissä ja naisissa laittaa samaan starttiin ja kisan, ainakin yhteiskilpailun osalta, selkeästi yleisen sarjan kisaksi: M18 sarjasta M40 sarjaan kuskit ovat tasollisesti sen verran lähellä toisiaan, että voivat kilpailla kaikki samassa yleisessä sarjassa.\nToivotaan että kisaan löytyy tulijoita myös etelästä. Hyvät palkinnot olivat Plantingin Erkin keinona etelän porukoita kisoihin houkutellessa. Toisaalta järjestäjien kanssa puhuttiin sitä, kuinka ajajat ovat muuttuneet vuosien saatossa valikoivammiksi: Menneinä vuosina samat kaverit kiersivät joka tapauksessa kaikki kisat Kauniaisista Kuusamoon. Starteissa riitti sakkia. Nyt ei oikein viitsitä lähteä kovin kauas, jos ei nyt ihan SM-kisa ole kyseessä. Kisailemalla pyöräilyä on aina harjoiteltu, eikä hyviä kilpailuja liikaa tässä maassa ole. Kuskit kisoihin siis.\nKalevan Tervaetappiajoa ajettiin Kajaanin ja Oulun seudulla vuosina 1985-1989. Kilpailu päättyi 1989 traagisiin tapahtumiin. Rattijuoppo ajoi ajajaryhmään. Pahiten loukkaantunut, halvaantunut kilpailija sai tapauksesta oikeudessa tuomion oltuaan ajajien teurastuksen tapahtuessa vasemman kaistan puolella. Edellä ajanut poliisi pysäytti autot tien sivuun. Kyseinen naisrattijuoppo pysähtyi ensin, sitten polki kaasun konehuoneeseen ja ajoi ajajajoukkoon. Jälki oli karua. Vastuunottajia oli vähän. ”Oikeudessa” keksittiin, että joo, pyöräkisoissa olisi pitänyt noudattaa liikennesääntöjä. Tämän tapahtuman satoa niitetään vielä tänäkin päivänä. Missä muussa maassa ”pyöräkilpailussa noudatetaan liikennesääntöjä” ja väistellään autoja henkensä kaupalla. Sama kun Jyväskylän suurajot ajettaisiin liikenteen seassa: hieno idea siis.\nFaktaa on, että liikenteessä joka sadas kuljettaja on riskikuljettaja, jonka ajokyky on syystä tai toisesta puutteellinen. Entäs kun kaikki osuu taas huonosti kohdalleen: toistuuko sama. Väliaikaiset liikennejärjestelyt pitää lain mukaan hyväksyttää tien pitäjällä. Liikenteen ohjaajan valtuudet perustuvat saatuun lupaan ja liikenteenohjaajan valtuudet ovat liikenteen ohjaamisessa luvan perusteella samat kuin poliisilla. Tiellä tapahtuvan rakennustyön takia voi katkaista liikenteen, pysäyttää sen määräajaksi ja ohjata korvaavalle reitille. Sama voidaan tehdä kilpailun takia. Vaatii tietysti hieman vaivannäköä, liitolta yleisluonteiset ohjeet homman järjestämiseksi ja ajattelutavanmuutosta liiton päättäjiltä. Ajajien turvallisuuden hyväksi voidaan siis tehdä paljonkin. Meillä on Pyöräilyunionin puolesta tuomarikoulutus, kilpailujen järjestämisohjeet ja mahdollisuus laatia perusohjeet myös liikennejärjestelyille. Ennen kaikkea ne pitää vaatia järjestettäväksi kunnollisella tavalla. Väitän, että järjestelyt eivät vaadi yhtään sen enempää järkkäreitä kuin nykyisissä kisoissa on. Asia olisi nähdäkseni tärkeämpi kuin tempopyörän 3:1 säännön mittailu. Saataisiinko vihdoinkin tällaista asiaa eteenpäin? Nyt olisi aika laittaa asia kuntoon.\nHalosen Harrille Ouluun laitan kiitokset majoituksesta ja tarjoiluista. Vanhat kisa- ja treenireissut tuli käytyä läpi. Koska pyörähenkisiä kavereita täytyy suosia, niin kaikki muistavat asioida Tampereen seudun silmälasiasioissa Halosen Harrin liikkeessä Hämeenkadun Specsaversissa. Kiitos.\nJulkaisi Paavo klo 14.38 1 kommentti:\nPorvoon ajot 12.6.2011\nSuomalaisen klassikon, Porvoon ajojen 182 kilometrillä lämpöä riitti. Kilpailu ajettiin yhdeksänä kierroksena. Pahimpia kaupunkikiemuroita ei tänä vuonna ajettu. Kaupunkiosuus rassasi silti nousuineen ja mutkineen joka kierroksella ajajia perinteiseen tapaan. Porvoon kisareitti on tunnetusti ”hiljaa tappava”.\nMatkaan lähdettiin reippaalla vauhdinpidolla. Innokkaimmat eivät voineet hillitä ajohalujaan: iskuja oli heti alusta asti. Liika into ja hätäily kostautui joukkokolarointina. Tiimin ukoista ensimmäisellä kierroksella kaatuivat Halme ja Järvinen. Sen verran oli kisassa vauhtia, että porukkaa eivät miehet asfaltilla kierittelyn jälkeen enää saavuttaneet. Ensimmäisellä kierroksella kärkeen seuloutui lopulta kolmen ajajan ryhmä. Mukana oli Team Continentalin Lehtimäki. Kärkikolmikon ero pääryhmään oli parhaimmillaan neljän minuutin luokkaa. Näissä asetelmissa edettiin aina reiluun sataan kilometriin asti.\nNeljä kierrosta ennen maalia TWD-Länkenin vetomiehet alkoivat jauhaa kärjessä. Irtiottoryhmä ajettiin kiinni kolme kierrosta ennen maalia. Homma sähköistyi uudelleen. Taktiikka näytti selvältä varmaan jokaiselle asiaa ymmärtävälle: kovan vauhdinpidon jälkeen seuraa isku maalimäessä. Näin sitten kävikin. Kärkeen oli kaupungista ulos ajettaessa muodostunut TWD-Länkenin kolmen miehen ryhmä: Carlström, Paajanen ja Heinikainen. Seuraavassa ryhmässä sadan metrin päässä seurasi viiden miehen ryhmä. Tässä ryhmässä tiimin kuskeista mukana olivat Hämeenaho ja Leppänen. Mukana olivat myös Salermo, Korhonen ja Meriläinen. Kummassakin ryhmässä veto pyöri. Takaa-ajavasta ryhmästä Meriläinen lähti ajamaan kärkikolmikkoa kiinni ja hyytyi välille. Ero näiden kahden ryhmän välillä alkoi kasvaa.\nMyöhemmin kärkikolmikkoa takaa-ajava ryhmä sai seuraa taaempaa tulevasta ryhmästä ja kärjestä putosi Heinikainen. Kärjessä oli siis kaksikko Carlström-Paajanen ja takaa-ajavassa ryhmässä oli reilut kymmenen ukkoa. Toiseksi viimeisellä kierroksella Hämeenaho kärsi krampeista ja heitti homman kesken. Nämä asetelmat säilyivät aina viimeiselle kierrokselle asti. Viimeisellä kierroksella Kerkkoon mäessä repi porukkaa hajalle Salermo ja siinä hetkellisesti onnistuikin. Myöhemmin ryhmä tuli uudelleen kokoon. Viimeisissä nousuissa ennen kaupunkia yrittäjiä oli useampiakin. Vastatuuli ei vain suosinut yksinäisiä irtiottoja ja ukot alkoivat muutenkin hiipua. Helle ja rasitus oli vaatinut veronsa: jaloissa kouristeli kivuliaasti melkein joka miehellä. Ryhmä pysyi kasassa loppukiriin asti.\nCarlström irtaantui lopussa ja vei kisan voiton. Paajanen minuutin verran jääneenä oli toinen. Seuraava ryhmä tuli kolmen minuutin kuluttua. Kirin voitti Tiainen ja otti kolmannen sijan. Leppänen ajoi lopussa nuoruutensa malliin, eli sössi kirin jo viimeisessä kaarteessa ja oli 12. Tiimin muut kuskit tulivat pääjoukossa. Lehtimäki oli 17., Hiltunen 22. ja Leppämäki 27. Viisikymmentä ukkoa ajoi maaliin. Porvoon ajot oli kova kisa tänäkin vuonna.\nJulkaisi Paavo klo 15.55 Ei kommentteja:\nVarde XCO C1 2.6.2011 ja Kolding XCO C2 4.6.2011\nMaajoukkueen matka jatkui Tanskaan, jossa oli kaksi kovatasoista, kansainvälistä xc-kisaa. Odotukset olivat kovat hyvin menneen Ruotsin kisan jälkeen. Odotin helppoa tasamaa-kisaa, mutta totuus oli aivan toinen. Varden kisa oli aivan maaseudulla, ison tien varressa sijaisseessa metsikössä. Kisarata oli suurimmaksi osaksi savipolkua joka mutkitteli aivan tolkuttoman paljon puiden väleissä ylös ja alas. Rata oli siis kovapohjainen mutta pujottelu ja tiukat U-käännökset söivät vauhtia radasta. Käännökset sattuivat vielä usein olemaan pehmeää hiekkaa ja kaatumisriski oli suuri. Korkeuseroa reitillä oli hyvin vähän, mutta kaikki korkeusero oli käytetty hyvin hyödyksi. Reitti meni pienen töppyrän ylös ja pienen töppyrän alas ja sitten taas ylös. En pitänyt reitistä kovinkaan paljon, koska en uskaltanut ajaa riittävän kovaa kurveja ja laskuja. Kisassa oli muutamia droppejakin ja yhdessä hiekkadropissa vedin otb:t kisan ekalla kierroksella. Ajoin täydet kierrokset, mistä olen tyytyväinen, mutta ajo ei muuten kulkenut mihinkään. Sijoitus 32. elitessä. Päiväkin sattui olemaan melkoisen lämmin.\nKoldingin kisa oli tyystin erilainen kuin Varden. Reitillä oli paljon mutaa ja se oli hyvin liukas, vaikka keli oli noin +30 astetta. Metsä oli jotenkin niin tuuheaa ja rehevää että kosteus säilyi maassa myös kuivalla kelillä. Muta aiheutti paljon kaatumisia ja ongelmia (onneksi itse vältyin kaatumisilta tällä kertaa). Pahimpia olivat todella jyrkät, kapeat ja liukkaat laskut. Vaikka puristi jarrukahvoja rystyset valkosina niin silti pyörä vain liukui lukossa alaspäin. Muta tukki jokaikisen nappulan varsin tehokkaasti. Suomessa en ole xc-kisoissa törmännyt yhtä vaativiin laskuihin. Nousutkin olivat sitten lähes yhtä jyrkkiä kuin laskut ja sai tehdä täyden työn että pääsi ne ylös. Alkuosa reitistä koostuikin yksinomaan laskuista ja heti perään lähtevistä nousuista. Kisa lähti huonosti liikkeelle. Jalat olivat aivan makaroonia. Ajoin kuitenkin ihan siedettävän ajon. En kuitenkaan missään vaiheessa kisaa saanut kaikkea irti. Tanskan kisoissa näki sen mitä vauhtia ammattilaiset ajaa. Ei vauhti ole paljoakaan kovempi yksittäisissä paikoissa, mutta vauhdin tasaisuus, virheettömyys ja mutkista ja ylämäen päältä täysillä kiihdyttäminen ovat avainasioita. Kehittymistä vaaditaan vielä runsaasti, mutta kokemusta kertyi taas mukavasti lisää. Sijoitus 28. elitessä.\nJulkaisi Samuel klo 12.12 Ei kommentteja:\nBorlänge Tour, Ruotsi 27.-29.5.2011\nOsallistuin maastomaajoukkueen mukana ulkomaan reissulle. Ensimmäinen kisaviikonloppu oli Borlänge Tour eli kolmepäivänen etappiajo. Kisa oli Ruotsin xco-cupin osakilpailu, joten taso oli melko paljon kovempi kuin Suomessa. Kisa koostui kolmesta kisasta: prologi, xc, tempo. Prologiin lähdin suurin toivein, koska rata oli juuri sellaista mistä tykkään: kovapohjaista kangasmetsää, melko leveää polkua, ei kiviä, vain hiukan juuria, ei liikaa mutkia. Heti startista lähdin täysiä ja olin aivan hapoilla puolen kilometrin jälkeen. Sen jälkeen ajo oli sinnittelyä, kunnes vedin kyljelleni helpossa paikassa. Kiskoin pyörän pystyyn ja suoristelin tankoa ja jarruja ja pääsin taas jatkamaan matkaa. Ylimääräistä aikaa tuhraantui varmasti ainakin 20 sekuntia, joten sijoitus painui aika häntäpäähän. Seuraavan päivän xc-kisa oli suomalaisiin kisoihin verrattuna huomattavasti pidempi, teknisesti helpompi ja fyysisesti melko raskas. Mäkeä oli paljon ja reitti oli nopeaa ja todella kuiva. Sain kisan starttiin mukavasti aggressiota kun poljin hajosi muutama minuutti ennen lähtöä ja sain vaihdettua sattumalta mukana olleen varapolkimen juuri ennen starttia. Kisa sujui sitten ilman minkäänlaisia vaikeuksia ja ajo sujui todella hyvin. Sain irti kaiken mikä tämän hetkisessä kunnossani oli saatavissa. Sijoitus oli jo puolivälin paremmalla puolella ja olin todella tyytyväinen. Seuraavan päivän tempoon lähdin intoa puhkuen ja tavoitteenani oli nostaa sijoitusta vielä korkeammalle. Alkuvauhti olikin reipasta ja takanatulijat jäivät, mutta puolivälin jälkeinen paha hyytyminen tiputti sijoitusta. Tipuin kokonaiskisassa pykälän sijalle 14. Kokonaisuutena hyvät kisat ja paljon kokemusta.\nJulkaisi Samuel klo 11.50 Ei kommentteja:\n29.5 Korso XCM\nKotimaisen marathon cupin toinen osakilpailu ajettiin sunnuntaina Korsossa. Korson rata on tasaisen tappavaa kangaspolkua. Kilpailun vauhti oli poikkeuksellisen ailahteleva ja kärkiporukan koko vaihteli 3-6 kuskiin melkein koko kisan. Toiselle kierrokselle lähdettäessä kärkiporukassa oli vielä 6 kuskia. Tämä porukka hajosi lopullisesti vasta Kulomäen täyttömäelle noustessa n. 7-8 km ennen maalia. Itse kokeilin vielä ratkaisua lopun teknisillä pätkillä, mutta jaloissa ei ollut tarpeeksi puhtia saada merkittävää eroa. Kananen, Schuman ja Lomakin pysyivät kintereillä. 2 km ennen maalia asvalttitielle jo käännyttäessä Lomakin antoi kuolettavan iskun, johon putosin suoraan vetoon. Maaliin tulin 4. Kananen kuittasi kilpailun lopussa.\n1 Kimmo Kananen 2:18:50\n2 Riivo Schumann 2:18:51\n3 Alexander Lomakin 2:18:57\n4 Mikko Vastaranta 2:19:37\n14 Paavo Hiltunen 2:22:44\nJulkaisi Mikko Vastaranta klo 21.42 Ei kommentteja:\nHyypänlaakson maantieajo, Kauhajoki 29.5.2011\nHyypänlaakson Elite-luokan 142 kilometrin maantiecupin kisaan Team Continental lähti neljän miehen iskuryhmällä. Kisa ajettiin yhtenä lenkkinä.\nKisaan lähdettiin tuulisessa ja koleassa säässä. Luvassa oli vesisadetta ja sitähän alettiin saada kunnolla niskaan heti puolen tunnin ajon jälkeen. Keli ei inspiroinut ja vauhti oli alkumatkan vastatuulessa erittäin tempoilevaa. Vauhtia oli välillä viisikymppiä ja sitten taas ajettiin kahtaviittä.\nTien kääntyessä tunnin ajon jälkeen myötätuuliosuudelle porukka alkoi olla jo melko jäässä. Rissasen toimiessa pääasiallisesti rynkyttäjänä saatiin kohmeiseen verenkiertoon kuitenkin lisäpuhtia. Välillä sai ajaa pitkiäkin matkoja yksitoistapiikkisellä ja myötätuuliosuuksilla saatiin aikaan kesän kisojen huippunopeusennätykset. Kisan vahvimmasta ajajasta ei ollut epäselvyyttä. Eroja ei kuitenkaan syntynyt Rissasen tekemää kymmenen kilometrin yksinäistä irtiottoa lukuun ottamatta.\nSatasen ajon jälkeen noustiin Pohjanmaalaisittain harvinaista loivahkoa serpentiinityyppistä nousua Simpsiönvuorelle. Masto häämötti, mutta ei tahdottu saada ryhmässä eroa tässäkään nousussa. Yritystä kyllä oli. Porukka alkoi vetää henkeä ja joku yritti vielä kohmeisin sormin kaivaa eväitäkin taskusta. Tässä vaiheessa irtiottoon iski Toni Lehtimäki. Sinertävänaamainen ja kylmästä tärisevä pääjoukko oli välillä lähempänä ja välillä kauempana. Ei paljon hartsportit enää maistuneet. Homma alkoi jo muutenkin käydä huumorin päälle. Riepottelevassa tuulessa Lehtimäen irtiotto kesti kympin kyltille asti.\nRissanen jatkoi rynkytystään ja vitonen ennen maalia iski Leppämäki. Vetomiehet alkoivat laitavastaisessa tuulessa olla harvassa ja ero kasvoi. Pikku jarrutustoiminta pääjoukon kärjessä tehosi ja Leppämäen selkä loittoni. Voitto alkoi olla selvä.\nLeppämäen heittäessä edempänä maaliviivalla kylmästä sinertävät kädet pystyyn alkoi pääjoukon kiri. Nopein kirimies oli lupauksia antavasti Henri Järvinen ja mies varmisti harvinaisen kaksoisvoiton Team Continentalille. Leppänen oli kisan seitsemäs ja aktiivisesti ajanut Lehtimäki 19.\nHyvin tehtävistään suoriutuneille kisajärjestäjille jos pienen vinkin vielä antaisi, niin olisiko seuraavana vuonna syytä ottaa ohjelmaan kilpasarjan ja eliten yhdistelmälähtö. Matka voisi silti olla vaikka tuo 142 kilometriä, niin saadaan mäkikin mahtumaan reitille. Isommat ryhmälähdöt toisivat ajajille lisää mielekkyyttä ajamiseen.\nJulkaisi Paavo klo 14.48 Ei kommentteja:\nPyhäjärvi Ajot, Säkylä 21.-22.5.2011\nViikonloppuna ajettiin Säkylässä yllätys yllätys tuulisissa olosuhteissa etappikilpailu. Lauantaina 20 kilometrin tempo ja sunnuntaina maantie 120 kilometriä. Velo8:sta kilpailuun osallistui Hiltunen, Järvinen ja Leppämäki.\nLauantain tempo ajettiin 20 kilometrin mittaisena mukaillen Pyhäjärven rantaa. Tuuli pääsi puhaltamaan jonkin verran kumpuilevalle reitille. Jarmo Rissanen kuittasi etapin itselleen ajalla 25:02,6. Toiseksi tuli CCH:n Aki Turunen ja Velo8:sta parhaimpana viidenneksi tullut Paavo Hiltunen ajalla 26:06,3.\nSunnuntain maantiekilpailu ajettiin noin kahdeksan kilometrin pituisella reitillä, jota kierrettiin 15 kertaa. Näin kilpailun kokonaispituudeksi tuli yhteensä 120 kilometriä. Reitti oli tasainen ja tuuli pääsi puremaan suorilla kovasti hajoittaen pääjoukkoa. Joukko menikin riekaleiksi jo ennen kilpailun puolta väliä ja matkalle syntyi useampia ryhmiä. Maaliin tultiin kuitenkin kahdessa isommassa ryhmässä ja Etapin voitti loppukirissä TCR:n Kimmo Kananen.\nKärkikolmikon hyvitys sekunnit eivät kuitenkaan riittäneet yhteistuloksissa ohittamaan Picaron Jarmo Rissasta, joka vahvan tempo aikansa ansiosta nappasi itselleen kokonaiskilpailun voiton. Team Continentalista parhaiten sijoittui Paavo 11. sijallaan.\nJulkaisi Henri klo 20.43 Ei kommentteja:\nkuva: Aki Kohonen\nLiedon xco-cupin kisa järjestettiin samassa paikassa kuin viime vuonnakin. Minä, Samuel, olin Teamin ainut ajaja kisoissa. Radan tiesin etukäteen hyvin tekniseksi ja itselleni melko sopimattomaksi. Lähdin kuitenkin kisaan ajamaan jäykkiksellä. Halusin kerätä kokemusta ja katsoa miten pystyn pärjäämään täysjoustoilla ajavia vastaan. Kisa osoittautui itselleni todelliseksi pettymykseksi.\nAjoimme ensin aika-ajon (noin 2,2 km) melko teknistä pätkää. Ajoin ihan hyvin ollen muutaman sekunnin päässä kolmannesta sijasta. Ajattelin että kyllä tällä jäykkikselläkin nähtävästi pääsee.\nYhteislähdön matkana oli 7x4 km ja maasto oli hyvin teknistä ja koostui kalliokiipeilystä, pienistä mutaropakoista, juurakkoisista kovista poluista ja hyvin lyhyistä pururataosuuksista. Reitillä oli siis kaikkea mistä en maastopyöräilyssä tykkää. Lähdin rohkeasti matkaan ja olin ensimmäisen kierroksen jälkeen\ntoisena, kiskoen perässäni pientä letkaa. Pystyn siis ajamaan hyvää vauhtia tarvittaessa jäykkikselläkin. Parin kierroksen jälkeen jaloissa alkoi painaa pahasti ja ajaminen herpaantui pahasti. En pystynyt pitämään yllä aggressiivista tekniikkaa ja kun jouduin istumaan liian paljon penkissä niin se näkyi pahasti kierrosajoissa. Sijoitus valui jatkuvasti loppua kohti ja lopussa vielä kaaduin ja ketjut meni solmuun. Kun pääsin jatkamaan olin taas kolme pykälää kauempana. Maalissa olin melko väsynyt. Suurin syy huonoon ajoon oli varmasti huono päivä ja melko huono valmistautuminen kisaan sekä se että ajoin jäykkiksellä. Jäykkiksellä ajaminen söi aivan uskomattoman nopeasti voimat. Nyt siis jäin tällä radalla kaipaamaan täysjoustoa. Aina kisat eivät vain mene hyvin. Sille ei voi mitään.Onneksi kauden muut radat ovat huomattavasti helpompia ja sopivat varmasti minulle paremmin.\nJulkaisi Samuel klo 19.11 Ei kommentteja:\nKuusijärvellä järjestettiin jälleen perinteinen Bianchi-cupin osakilpailu. Minä, Samuel, olin ainoa Teamin edustaja kyseisessä kisassa. Kisaa oli paranneltu viime vuodesta tekemällä reitistä lyhennetty, jolloin raastavan pitkää nousua joutui nousemaan 10 kertaa ylös. Matkana oli siis 10x5 km.\nKisa lähti liikkeelle tasaisella, melko kovalla vauhdilla. Ajelin pääjoukon mukana ja ajelin mukana muutamissa pienissä irtiotoissakin, kunnes tultiin kuudennelle kierrokselle. Silloin kyllästyin porukassa ajamiseen ja päätin katsoa mitä jalkoihin oli jäänyt viikonlopun kisojen jäljiltä. Sainkin aikaiseksi irtioton johon kukaan muu ei valitettavasti tullut mukaan. Jouduin ajamaan yksin 3 kierrosta karussa noin puolen minuutin etäisyydellä, jolloin Niko Meriläinen ajoi minut kiinni yksinäisellä irtiotollaan. Jatkoimme yhteistyöllä loppumatkan, mutta pääjoukko kuitenkin läheni uhkaavasti. Lopulta maalimäessä pääjoukko ajoi meidät kiinni ja minulla ei ollut enää mitään jakoa kirissä. Sen verran tyhjät oli jalat. Jaksoin kuitenkin kuudennelle sijalle Meriläisen voittaessa kisan. Olin tyytyväinen ajoon, joka kuitenkin kuihtui harmittavasti kokoon lopussa.\nJulkaisi Samuel klo 10.22 Ei kommentteja:\nRosendahl GP, Tampere 15.5.2011\nKuva: Terhi Salmenoja\n31. Rosendahl GP ajettiin Pyynikillä sunnuntaina. Kaikkien pyöräilijöiden tunteman 3,5 kilometrin raskaan kierroksen varrelle oli kokoontunut katsomaan ajajien ”omaisia” sekä joukkueiden huoltajia ja muutama munkkikahville poikennut ohikulkijakin. Asiantunteva ”ylemmäks” – komento kuultiin reitinvarrelta tuttuun tapaan useammastakin suusta.\nEliten 70 km lähti matkaan tunnustelevilla irtiottoyrityksillä. Tuuli oli voimakas ja tuntui että harjulta alas laskiessa puhaltanut tuuli ei suosinut pikkuryhmien irtiottoja. Alkumatkan irtiottoyritykset ajettiin pääjoukon toimesta helposti kiinni.\nMuutaman kierroksen ajon jälkeen kärkeen lähti taas vaarattoman näköisesti kolmen miehen ryhmä. Mukana oli Turun urheiluliiton Simola, Chebicin Thomas ja CC Picaron Rissanen. Rissanen heitti eron synnyttyä heti ison sisään ja muut kaksi tulivat kuin mopon peesissä. Pääjoukko heräsi kun kärkiryhmä oli puolen minuutin päässä. Tällainen reitti ei oikein suosi vuorovedolla kiinniajoa, eikä suurinta osaa pääjoukon ajajista vetotyöt kiinnostaneetkaan. Lähinnä yritettiin selviytyä mäestä. Kun suurin osa istui vain harvojen vetomiesten peesissä, niin pääjoukossa siirryttiin yksittäisiin irtiottoyrityksiin. Ne taas ajettiin kiinni ja sitten veto taas tyssäsi siihen kun vedettiin henkeä. Rissanen veti tasaisella vauhdilla kovempaa kuin tempoilevasti ajanut pääjoukko ja ero kasvoi puoleentoista minuuttiin. Peli oli selvä.\nKärkijoukon loppukirissä voiton vei Simola, Rissanen oli toinen ja Thomas kolmas. Pääjoukon loppukirissä kolaroitiin ennen maalia. Kirin nappasi nimiinsä CCT:n Leirimaa ja oli neljäs. Tamperelaisten mäkikuninkuuden vei maaliviivan heitollaan kahdeksanneksi sijoittunut Hiltunen ennen Leppästä.\nRissasen mukaan matkalla oli sovittu kärkimiesten kesken, että jos Rissanen hoitaa vetotyöt, niin mies saa viedä kisan nimiinsä. No, tähän ei ole muiden kommentteja. Jos näin oli, niin yllättävän pienellä polemiikilla nämä asiat hoidetaan. Olisiko niin että nykyinen sukupolvi on fiksumpaa/pehmeämpää/kevytiskuisempaa kuin aiemmat. Havaintojeni mukaan kyseiset erimielisyydet hoidettiin parikymmentä vuotta sitten nyrkillä maalin jälkeen.\nJa lisää muistelua … Usein on puitu kisojen vauhdeista ennen ja nyt. ”Kyllähän silloin ennen kisoissa sentään ajettiin p___le!” Rosendahl GP:ssa reitti on ollut vuosikaudet sama, kuten ajettava matkakin. Aika harvinaista. Löytyisikö tästä vastaus tähän kysymykseen?\nNo joo, selitellä voi sentään vanhemman polven eduksi edellisen päivän/päivien kisoilla: Ensimmäisinä vuosina 1980-luvun alussa alle ajettiin lauantaina Hyrylän ajo, joka oli pituudeltaan välillä 130-155 km. Sitten järjestettiin kolmipäiväisiä kisoja Tampereella: perjantaina Teerentien mäessä kortteliajo, lauantaina joku 130-140 km:n maantieajo joko Tampereella tai Siurossa. Okei, aivan tuoreilla jaloilla Pyynikille ei siis lähdetty.\nRosendahl GP ajettiin ensimmäisen kerran 30 vuotta sitten. Matka on ollut kahta kertaa lukuun ottamatta 20 kierrosta. Ensimmäisellä kerralla vuonna 1981 ajettiin 12 kierrosta. Toisena vuonna siirryttiin 20 kierroksen kisaan. Vuonna 1988 ajettiin jostain syystä 25 kierrosta. Sitten taas palattiin 20 kierroksen kisaan.\nJa sitten faktaa … Rosendahl GP:ssa 70 km:n yleisen sarjan/eliten kisasta on vuosikymmenestä toiseen suoriuduttu jotakuinkin ajassa 1.50 +/- 3 minuuttia. Keli vaikuttaa tietenkin aikoihin tällaisella radalla.\nAivan ensimmäisen 42 km:n kilpailun voitti vuonna 1981 Tsekkoslovakian Jiri Miksic. Seuraavana vuonna nykyisellä 70 km:n matkalla ensi kertaa ajetun kilpailun voittaja Neuvostoliiton Mallor Tyrna suoriutui matkasta ajalla 1,49. Kolmantena vuonna ensimmäisen suomalaisvoiton ottanut Jukka Seppä selviytyi voittoon viiden kierroksen yksinäisellä irtiotolla. Jute oli harvoja 1,46 puolella maaliin selviytyjiä, kuten Myyryläinenkin vuonna 1986. Keskinopeudeltaan hitaimmin ajettiin osanottajalistaltaan nimekkäässä 25 kierroksen kisassa vuonna 1988. Mukana oli mm. pisteajon olympiavoittaja. Silloin kaatosateessa, parin asteen lämmössä ja tuulessa ajetun 88 kilometrin kisan voittoaika oli 2,22. Ja ihan pakko mainita että oli ite kakkonen. Kaksinkertainen maantieajon suomenmestari Pasi Hotinen voitti. Kovinta vauhtia kisassa on pidetty käsittääkseni Salermon ja Martikaisen toimesta vuonna 2006. Salermon voittoaika oli 1.45.\nSamaa on ollut tahti siis tässä välissä vuodesta toiseen. Vaikka pyörät on keventyneet, niin toisaalta painovoima on tasoittanut eron alamäkiosuuksilla. Ilmanvastus on pienentynyt? No, tuskin sillä nyt on tässä niin paljon merkitystä. Vaikka nykyiset urheilujuomat maistuvat ja näyttävät paremmalle kuin selkeästi kusen värinen Maratonic, niin ei taida sekään olla ratkaiseva parannus. Ukon kunto ratkaisee tällä reitillä. Tämän vuoden vauhdin voi tsekata tuosta alta.\nAika lailla se on siis ollut sama tahti nyt ja silloin. Koska se ”silloin” sitten taas olikaan.\n20 kierrosta, 70 km\nJulkaisi Paavo klo 10.39 Ei kommentteja:\nRajamäki MTB Maraton 14.5.2011\nKauden ensimmäinen isompi maastokisa käytiin Rajamäellä. Matkana oli 64 km. Reitti kierteli pääosin latupohjia ja mäntymetsässä kulkenutta melko helppoa polkua. Teamista kisaan osallistui Samuel ja Mikko.\nKisa lähti käyntiin kovavauhtisesti ja melko nopeasti kärkeen muodostui 7 ajajan ryhmä, joka säilyi melko yhtenäisenä muutaman kilometrin. Mikko ja Samuel olivat mukana tuossa ryhmässä. Sitten noin 10 km jälkeen Henri Ojala iski ja kukaan ei pystynyt vastaamaan menoon. Ojala meni siis menojaan ja muutenkin porukka alkoi revetä. Mikko oli viidentenä ja Samuel seitsemäntenä. Jonkin matkaa mentiin taas eteenpäin ja muodostui 3 hengen porukka Mikosta, Samuelista ja Samuli Saarelasta. Poppoo ajoi omaa ajoaan eikä edellä olevia ajajia näkynyt enää missään vaiheessa. Simo Sohkanen joutui keskeyttämään edeltä ja Mikko ja Samuel jäivät taistelemaan neljännestä sijasta. Samuel iski toisella kierroksella irti ja Saarela tippui hieman vauhdista. Mikko pystyi kuitenkin roikkumaan hyvin kannassa. Viimeiset 10 km tultiin Mikon ja Samuelin pienellä yhteistyöllä ja sijoitukset säilyivät maaliin. Mikolla oli hieman enemmän paukkuja loppukirissä ja hän todennäköisesti voitti kirin vaikka tulokset näyttävät toisin. Joka tapauksessa tulimme maaliin samalla ajalla. Hyvä kisa molemmilta ja tästä on hyvä jatkaa maastokisoja.\nNumero Sarja Etunimi Sukunimi Seura Aika\n3. 82 Miehet Riivo Schumann Infesment agency 2:32:00\n4. 17 Miehet Samuel Halme Team Continental 2:33:50\n5. 69 Miehet Mikko Vastaranta Team Continental 2:33:50\nJulkaisi Samuel klo 14.27 Ei kommentteja:\n7. Killin Kaivin GP 15.5.2011\nLauantaina Tampereen Hervannassa polkaistiin 7. Killin Kaivin GP ja Nuorisokorttelit. Tampereen Yritys on jaksanut panostaa Killin Kaivin GP:n järjestämiseen vuodesta toiseen, vaikka kertaakaan historiansa aikana kortteliajoa ei ole saavuttanut suurta suosioita kilpailijoiden keskuudessa. Liekö syynä saamaan aikaan toisaalla ajettavat kilpailut, vai seuraavan päivän Rosendahl GP:n pelote, ei tänäkään vuonna kilpailun viivalle saapunut kuin kourallinen ajureita.\nTeam Continentalista kilpailuun ottivat osa Tero ja Henri.\nVähäisistä ajureista huolimatta kilpailu starttasi hyvällä vauhdilla. Ensimmäiset kierrokset porukka pysyi kasassa, mutta jo muutaman ajetun kierroksen jälkeen ammattikoulun pihalle rakennettu mutkainen rata teki tehtävänsä ja ajureita alkoi tippumaan peräpäästä. Kun kilpailua oli ajettu noin 20min. Lähti Henrin käynnistämän ensimmäinen todellinen irtiotto. Henri sai peräänsä TWD:n Jussi Rossin ja Porvoon Max Puttosen. Kolmikko taittoi matkaansa hyvää vauhtia muutaman kierroksen, tämän jälkeen kärkeen nousi vielä Tero, Chebicin Jarkko Niemi ja Porvoon Roope Nurmi. Näin kärkeen oli muodostunut kuuden kuskin kärki, josta irtiottoyrityksiä sateli joka puolelta. Kun kilpailua oli ajettu 40min, käynnisti Tero ratkaisevan irtioton saaden mukaansa Porvoon nuoren Roope Nurmen. Kaksikko sai hyvän vauhdin päälle ja takana Henri ja Roopen seuratoveri varmistelivat tilannetta. Kaksikko taittoi sopuisasti matkaa viimeiselle kierrokselle, jossa Tero otti vetovastuun luottaen kiriin, joka oli tarkoitus ajaa betoniporsasta hipoen. Viimeiseen mutkaan tultiinkin Teron johdolla, mutta ajolinja ei ollut aivan oikea, ja kirijalka ei ole vielä terässä, joten Porvoon Nurmi pääsi helpohkosti kuittaamaan Teron loppukirissä. Seuraavan ryhmän kirissä Henri taipui Rossille niukasti jääden neljänneksi.\n1 Nurmi Roope Porvoon Akilles 01:05,2\n2 Hämeenaho Tero Team Continental\n3 Rossi Jussi TWD Länken 1:05:51\n4 Järvinen Henri Team Continental\n5 Niemi Jarkko Chebici-Isku\nTehodataa siitä, mitä korttelin ajaminen on.\nJulkaisi Paavo klo 9.50 Ei kommentteja:\nTarmo maantieajo 8.5.2011\nKuva: CC Picaro\nKisa sujui teamin osalta mainiosti, mitä nyt loppukiritappio jäi kaivelemaan. Saimme pidettyä tilanteen hallussa läpi kilpailun, jota edettiin välillä varsin ripeällä vauhdilla. Porukka meni poikki moneen kertaan kilpailun kuluessa ja se kulutti kummasti ajajien voimia.\nKilpailun ratkaisu tuli viimeisellä 22,6 km kierroksella, kun Picaron Kejo lähti yksin irtiottoon, saaden seurakseen ensin teamin Hiltusen ja sittemmin CCH:n Turusen. Pienikokoinen (pituudet alkaen 190cm) tempokolmikko sai nopeasti puolen minuutin etumatkan, joka kasvoi maalia kohti puoleentoista minuuttiin. Kilometri ennen maalia alettiin rakentelemaan loppukiriä. Turunen kiristi viimeisen risteyksen jälkeen vauhtia 500m kyltille. Noin 300m kohdalla Hiltunen avasi kirin, johon Turunen ei pystynyt enää vastaamaan. Kejo tuli mukana ja meni noin 100m ennen maalia ohi. Varsinaista dieselien jytinää siis :D\nJulkaisi Paavo klo 10.00 Ei kommentteja:\nOlan tempo 30.04.2011\nOlan tempo järjestettiin melko koleana vappuaattona Sotungissa. Minä (Halme) olin tällä kertaa Teamin ainut osallistuja tässä kisassa. Matkana oli 14,4 km. Lähdin kilpailuun tavoitteena kärkitaistelu. Mukana ei onneksi ollut kovin montaa huippukuskia, joten mahdollisuudet kärkitaisteluun olivat helpommat. Oli hyvää tuuria että aurinko alkoi paistaa juuri ennen omaa starttiani ja vesisade alkoi vasta 20 minuutin kuluttua siitä kun olin tullut maaliin. Lähdin rohkeasti ajamaan omilla rajoillani. Vauhti olikin omasta mielestäni todella hyvää kääntöpaikalle asti. Sen jälkeen alkoi painaa hieman jaloissa ja vatsassa. Sain kuitenkin pidettyä maaliin asti kohtuullista vauhtia ja olin tosi tyytyväinen kisaan koska enhän ollut tehnyt vielä edes yhtään tempotreeniä. Edelleni kisassa kiilasi ainoastaan Jan Elmgren, jota voikin sanoa melko kovaksi tempokuskiksi. Olin siis toinen 22 sekuntia kärjestä. Kun saan alle tempotreeniä niin eiköhän kesällä kulje vieläkin kovempaa.\nJulkaisi Samuel klo 21.19 Ei kommentteja:\nKaksi tyylinäytettä Satakunnan ajojen prologista\nLeppämäen ja Hiltusen tyylinäytteet sunnuntain prologilta!\nJulkaisi Samuel klo 21.53 1 kommentti:\nSatakunnan ajot 25.4.2011\nSatakunnan ajojen toiseen päivään lähdettiin hyvistä asemista. Matkana oli 125 km viitenä 25 km kierroksena. Maasto oli porilaistyyppistä eli suhteellisen tasaista. Pieniä, hyvin loivia kumpuja oli kierrokselle saatu laitettua ja hyvin riittämiin ikäviä railoja ja kuoppia. Teamin kuskit Hiltunen ja Halme olivat vielä mukavasti kokonaiskilpailun toisena ja kolmantena ja sijoitusten säilyttämiseen oli hyvät mahdollisuudet. Mukana olivat myös Järvinen, Leppämäki ja Leppänen. Kisa alkoi todella rauhallisesti, sillä monet varmasti arvelivat että irtiottojen tekeminen on mahdotonta, koska kontrolli oli kova. Kolme kierrosta ajettiin melko rauhallisesti ja V8 yritti hillitä irtiottoja lähinnä Leppäsen ja Järvisen voimin. Halme ja Hiltunen säästelivät tarkoituksella jalkoja loppua varten. Neljäs kierros oli jo melko tapahtumarikas ja irtiottoja pääsi syntymään useita. Kaikki ne olivat kuitenkin pieniä ja niissä olleet kuskit eivät olleet kaikkein pahimpia uhkaajia Teamin sijoituksille. Leppänen ja Järvinen pyörivät myös joissain irtiotoissa mutta ne tulivat ajetuksi kiinni. Leppäsen satula hajosi kisassa, joten hän joutui keskeyttämään. Viimeisellä kierroksella huomasimme että kolmen henkilön irtiotto oli jo päässyt huolestuttavan kauas pääjoukosta, joten ainut vaihtoehto oli aloittaa kova takaa-ajo, jotta sijoitukset säilyisivät. Irtiotossa oli mukana Picaron, Chebicin ja TWL:n kuskit, joten jouduimme tekemään takaa-ajoa melko yksin, ilman suurempia apu-voimia. Näin ollen myös Halme ja Hiltunen joutuivat vetotöihin Järvisen lisäksi. Lopussa myös VCR tuli hieman auttamaan. Saimme irtioton kiinni vasta pari kilsaa ennen maalia, joten loppuratkasuja varten jalat olivat aika tyhjät. Tulimme kuitenkin maaliin samalla ajalla kuin voittaja. Harmittavasti VCR:n Marek Salermo sai loppukirin voitosta niin paljon hyvityssekunteja että pääsi nousemaan Hiltusen ja Halmeen ohi toiseksi. Kolmas ja neljäs sija etappikisasta oli kuitenkin erittäin hyvä suoritus Teamille.\nViimeisen etapin tulokset\nJulkaisi Samuel klo 21.12 Ei kommentteja:\nSatakunnan ajot 24.4.2011\nSatakunnan ajojen etappikilpailun ensimmäinen päivä on takana. Teamista kilpailuun starttasivat Leppänen, Halme, Leppämäki ja Hiltunen.\nHomma alkoi 1,7 km prologilla. Radalle puhalsi jonkinmoinen sivutuuli, joten tiedettiin aikojen jäävän esim. viimevuotisista. Lähdössä Leppämäellä oli pientä ongelmaa pyörän kanssa, mutta pikaisesti löytyneellä lainapyörällä päästiin matkaan. Pohjat teki Rissanen, mutta seuraavat kaksi sijaa menivät teamille. Hiltunen oli toinen ja Halme kolmas vain kahden sadasosasekunnin jääneenä.\nSeuraavaksi ajettuun 90km maantiekilpailuun lähdettiin siis hyvissä asemissa. Kilpailun alku mentiin suhteellisen rauhallisissa merkeissä, mutta puolivälin jälkeen alkoi tapahtua. Pariin otteeseen ajettiin vähän ripeämmin syntyneitä välejä kiinni, kunnes radan pisimmässä mäessä Velocitorin Kananen teki rajun iskun. Mukaan lähti CCH:n Vilen. Eroa tuli nopeasti liian paljon. Väliä yritettiin ajaa vimmatusti kiinni, mutta se vaan pysyi. Ei aikaakaan, kun vahvassa kunnossa oleva Picaron Rissanen iski pääjoukosta irti mukanaan TWD:n Heinikainen. Ja taas tuli eroa pääjoukkoon. Vähän aikaa ihmeteltiin, mutta sitten Chebici ja V8 ottivat yhteistyöllä vetovastuun ja edellämenijöiden etumatka alkoi vähentyä. Noin 5 km ennen maalia Rissanen ja Heinikainen saatiin kiinni. Sitten alkoi tulokseton tykittely, jota jatkui noin 1 km kyltille. Maalimäkeen käännyttäessä pääjoukon keulasta ampaisivat VCR:n Salermo ja Akilleksen Nurmi, jotka ehtivät lähes saada kärkikaksikon kiinni. Pääjoukko tuli melko yhtenäisenä joukkona maaliviivan yli. Etapin vei Kananen.\nYhteiskilpailussa järjestys on siten ensimmäisen päivän jälkeen Kananen, Hiltunen, Halme, Rissanen.\nJulkaisi Paavo klo 21.55 Ei kommentteja:\nSimo Klimscheffskin muistoajo 16.4.2011\nTurun Hirvensalossa ajettuun 72km lyhyeen maantiekilpailuun viivalle saatiin viisikko Leppämäki, Leppänen, Halme, Järvinen ja Hiltunen. Sää suosi kilpailua auringon paistaessa ja lämpötilakin oli reilusti päälle +10.\nYleisen sarjan lähdössä oli mukana noin sata kuskia, sisältäen vahvan latvialais-eestiläisen 11-miehisen joukkueen (Alpha) sekä kymmenkunta eestiläistä muista seuroista. Vauhtia pidettiin heti alusta saakka. Alphan valkopunaiset värit pyörivät jatkuvasti keulilla ja pääjoukosta irtaantuminen tehtiin muille hyvinkin hankalaksi. Kisan puolivälin tuntumissa pitkään irtiotossa oli Velocitorin Kananen, kahden Alphan ajurin kanssa. Tämä irtiotto tuli kuitenkin kiinni. Kolmisen kierrosta ennen maalia kärkeen muodostui noin kymmenen ajajan ryhmä, jossa mukana oli Halme. Kuitenkin myös tämän ryhmän etumatka kuroutui umpeen viimeisellä kierroksella, joten viimeistä kertaa Toijaisten mäkeen rynnättäessä kyseessä oli massakiri. Teamin ajajien puhti oli hukkunut matkan varrelle, joten ihmeellisiä sijoituksia ei kilpailussa saavutettu.\nSamu Laineen kuvagalleria\nJulkaisi Paavo klo 11.45 Ei kommentteja:\nPerinteinen TS-Kortteli ajettiin sunnuntaina aurinkoisessa kevätsäässä. Hieno ilma ja Saaristolaismarkkinat houkuttelivat kilpailureitille mukavasti yleisöä.\nTeam Continentalia olivat kisassa edustamassa Hiltunen, Halme, Hämeenaho ja Järvinen. Kisan alkuvaiheessa pääjoukosta irtautui viiden ajajan ryhmä, joka piti pintansa loppuun asti. Team Continentalista parhaiten sijoittui Tero Hämeenaho, joka tuli maaliin yhdeksäntenä irtiottoporukan ja pääjoukon väliin muodostuneessa yhdeksän ajajan ryhmässä. Hämeenaho nappasi myös yhden välikirin voiton.\nVeli-Pekka Laineen kuvagalleria\nJulkaisi Henri klo 19.07 Ei kommentteja:\nMaasto MJ:n kisat ja ongelmat Virossa 9.-10.7.2011...\nVarde XCO C1 2.6.2011 ja Kolding XCO C2 4.6.20...


Robotiikkaa ja moottoripyöräilyä | Turun ammatti-instituutti\nRobotiikkaa ja moottoripyöräilyä\nNostokurjenkuljettaja, astronautti vai pelinkehittäjä? Ne olivat ammatteja, joista Joni Soisalo haaveili pikkupoikana. Into ja kiinnostus elektroniikkaa ja automaatiotekniikkaa kohtaan syntyi myöhemmin peruskoulun myötä. Toukokuussa 2019 Joni valmistui elektroniikka-asentajaksi Turun ammatti-instituutista.\nPääsin jo peruskoulussa tutustumaan koodaukseen ja se oli mielenkiintoista, Joni pohjustaa uravalintaansa.\n9. luokalla varmistui, että tulossa oli hyvä päättötodistus. Jatko-opintopaikkaa miettiessä lukio oli vahvasti esillä, mutta Joni oli asiasta toista mieltä. Hän tiesi olevansa enemmän tekijä kuin lukija, ja näin Juhannuskukkulan kaksoistutkintomahdollisuus oli hyvä vaihtoehto yhdistää nämä molemmat asiat.\nKoulukokeilusta varmuutta opiskelupaikan valintaan\nTurun ammatti-instituutin Juhannuskukkulan koulutaloon oli mahdollisuus tutustua koulukokeilun yhteydessä. Erityisesti ICT-alan opetustilojen näkeminen vahvisti Jonin ajatuksia, että tämä ala on se oma juttu. Opintojen alussa oli tietyllä tavalla tylsää, kun piti opiskella nk. perusasioita ja Joni koki, että hän osaa jo enemmän (kiitos peruskoulussa opitun peruskoodauksen) kuin muut.\nNyt hieman vanhempana toki ymmärtää, että perusasiat ovat kaiken osaamisen perusta.\nRatkaiseva tekijä tulevaisuuden kannalta oli se, että opettaja Pertti Smal huomasi Jonin tiedonhalun ja osaamisen tason. Pertti opasti, ohjasi ja antoi lisätehtäviä niin että opiskelussa pysyi motivaatio ja sai tehdä ja haastaa koko ajan omaa osaamistaan ja taitojaan.\nTurun ammatti-instituutissa on mahdollisuus kasvattaa osaamistaan myös Taitaja-toiminnan kautta ja niin myös Joni osallistui kisoihin 2018 sekä 2019. Valmentajana toimi Juha Ahanen. Toukokuussa 2019 kisoista tuli kolmas sija. Joni kertoo, että kisojen voittaja oli ehdottomasti paras, mutta toisen ja kolmannen sijan välillä eroa oli jo sen verran vähän, että siinä olisi voinut käydä kuinka vaan.\nAvertas Roboticks Oy:n projektijohtaja Kim Westerlund oli TAIn päätösjuhlassa toukokuussa 2019 mukana vieraana ja käyntikortti vaihtoi omistajaa saatteella ”soittele, jos kiinnostaa”. Joni tuumaili joitakin päiviä, otti yhteyttä ja nyt hänellä on vakituinen työpaikka. Jokainen työpäivä on erilainen ja tällä hetkellä työtehtäviin kuuluu mm. asennus- ja huoltotehtävät yhdessä työparin kanssa. Toimialueena on koko Suomi, mutta mm. Virossa on ollut työkohteita.\nOhjelmointi on se osa-alue, johon Joni haluaa tulevaisuudessa keskittyä. Jatkokouluttautumisesta on myös alustavasti jo sovittu yrityksessä. Tarkoituksena on, että Joni pääsee kokeneemman työntekijän matkaan ja oppii siinä samalla. Sitä ennen on kuitenkin edessä armeija, jolloin suuntana on Säkylä. Jonilla on toiveissa, että pääsisi moottoripyörälähetiksi, sillä moottoripyöräily on myös mieluinen arjen harrastus. Mielen ja ruumiin kuntoa Joni pitää yllä saliharjoittelulla.\nNuoren miehen tulevaisuuden suunnitelmat ovat kirkkaat. Oma asunto Turussa ja työ robottiohjelmoijana siintävät lähivuosien päässä. Taitaja-kisojen henkilökohtaisena mottona Jonilla on ollut ”jos jokin ei onnistu, yritä paremmin” ja se on varmasti myös jatkossa edelleen yksi työskentelyn ja opiskelun perusasetus.\nLisää tietoa opiskelusta TAIssa:\nJatkuvassa haussa olevat koulutukset


Lokakuu 2013 | Big data\nBig data -asiaa vuodesta 2011 EtusivuVerkkokurssitKurssitTietoiskutTietoaMääritelmäHadoopKirjatYhteystiedot Etusivu Arkisto Lokakuu 2013\nKirjoittanut Immo Salo - Ti 1.10.2013 Sitra listasi trendejä vuosille 2013-2014 ja yksi mainituista on "Data vaurauden ja vallan lähteenä".\nLue lisää kirjoituksesta Sitran trendilista 2013-2014\nEsittelyssä MapR (Hadoop-jakelu)\nKirjoittanut Immo Salo - Ti 1.10.2013 Tässä kattava esitys MapR:n Hadoop-jakelun arkkitehtuuristä:\nLue lisää kirjoituksesta Esittelyssä MapR (Hadoop-jakelu)\nCloudera ja HP\nKirjoittanut Immo Salo - Ti 1.10.2013 HP lisää Hadoop-tukeaan HP uutisoi eilen, että sen Hadoop-tuki paranee entisestään: With the new expansion kits, you can seamlessly expand the number of data nodes in the cluster and take advantage of the same level of solution integration you experienced with the AppSystem. Expansion kits come pre-loaded with RHEL, Cloudera CDH, and Insight CMU - just like the AppSystem - to plug right in to your existing environment and expand your data processing and capacity. Expansion kits are designed to simplify ordering, and come in half-and full-rack configurations.\nLue lisää kirjoituksesta Cloudera ja HP\nBig data -tietoisku julkishallinnolle 2.10.2013\nKirjoittanut Immo Salo - Ke 2.10.2013 Tänään pidettiin Ivorion järjestämä "Big data -tietoisku" julkishallinnolle (lisää aiheesta täällä). Tässä tilaisuuden esitysmateriaali:\nLue lisää kirjoituksesta Big data -tietoisku julkishallinnolle 2.10.2013\nSpotify kasvattaa dataansa\nKirjoittanut Markku Alanko - To 3.10.2013 Spotify, joka jo entuudestaan kokoaa massiivisia datamääriä palvelunsa toiminnasta ja käyttäjistä, kasvaa edelleen. Esittelemällä Follow-painikkeen, Spotify pääsee käsiksi sen käyttöönottavien verkkosivujen käyttötietoihin samalla tavoin kuin Facebook, Google+ ja monet muut. Spotifyn tulokulma on tietenkin musiikin kuuntelun, tottumusten ja suositusten jakaminen jälleen uudella tavalla, mutta nähtäväksi jää miten samalla saavutettavia lisätietoja jatkossa keksitään hyödyntää.\nLue lisää kirjoituksesta Spotify kasvattaa dataansa\nUlla Kruhse-Lehtonen vuoden 2013 tietojohtaja\nKirjoittanut Immo Salo - To 3.10.2013 Tietoasiantuntijat ry valitsi Lehtosen vuoden tietojohtajaksi Ulla Kruhse-Lehtonen sai Tietoasiantuntijat ry:n vuoden 2013 tietojohtaja -tunnustuksen. Kruhse-Lehtonen vetää Sanoman Big data -hanketta. Sanoma haluaa entistä tehokkaammin hyödyntää käytettävissään olevaa dataa parhaan mahdollisen asiakas- ja kuluttajaymmärryksen kehittämiseksi sekä suunnittelu- ja päätöksentekoprosessien tueksi. Tiedon, datan ja analytiikan hyödyntäminen luo liiketoiminnalle aivan uudenlaisia kasvun edellytyksiä ja kilpailuetua. Olen erittäin iloinen tästä tunnustuksesta.\nLue lisää kirjoituksesta Ulla Kruhse-Lehtonen vuoden 2013 tietojohtaja\nBig data ja pilvipalvelut Casinolla\nKirjoittanut Immo Salo - To 3.10.2013 Pilvi & Big Data – strategian valttikortit?\nTänään pidettiin "Pilvi & Big Data – strategian valttikortit?" -nimellä aamupäivän mittainen tilaisuus Helsingin Casinolla, järjestäjinä Tietoviikko ja Nordcloud. Tässä Ivorion esitysmateriaali:\nLue lisää kirjoituksesta Big data ja pilvipalvelut Casinolla\nMonsanto: miljardin dollarin datakauppa\nKirjoittanut Markku Alanko - To 3.10.2013 Yhdysvaltalainen maatalousjätti Monsanto on ostanut ilmastontarkkailun big datan varaan rakennetun Climate Corporationin 930 miljoonalla dollarilla. Osa lähteistä lisää summaan vielä kaupan vahvistamisen jälkeisiä kustannuksia, korottaen kokonaishinnan yli miljardiin. Monsanton oman tiedotteen aiheesta voit lukea tästä.\nLue lisää kirjoituksesta Monsanto: miljardin dollarin datakauppa\nA-studio: Maailmaa mullistavat teknologiat\nKirjoittanut Immo Salo - Pe 4.10.2013 Tulevaisuuden teknologiat\nA-studiossa käsiteltiin tulevaisuuden teknologioita ja laitettiin niitä myös järjestykseen. Listan ykkönen on vähemmän yllättävästi big data ja avoin data.\nLue lisää kirjoituksesta A-studio: Maailmaa mullistavat teknologiat\nKirjoittanut Immo Salo - Pe 4.10.2013 Mistä talouskasvuun vauhtia? Talouskasvu ja hyvinvoinnin lisääntymisen välillä on positiivinen korrelaatio. Avainsana on työ ja sen tuottavuus. Tuottavuutta kasvattavat innovaatiot. Tästä aihepiiristä julkistettiin "Suomen sata uutta mahdollisuutta - ￼￼￼￼radikaalit teknologiset ratkaisut" -julkaisu (Eduskunnan tulevaisuusvaliokunta). Yhtenä mahdollisena kasvualueena nähdään avoin data ja big data:\nLue lisää kirjoituksesta Suomen sata uutta mahdollisuutta\nPimeän datan nousu\nKirjoittanut Immo Salo - La 5.10.2013 The Rise of Dark Data\nSAP on tehnyt videopätkän, jossa kuvitteellisen elokuvan trailerin keinoin havainnollistetaan meneillään olevaa murrosta:\nLue lisää kirjoituksesta Pimeän datan nousu\nBig data ohitti Cloud computing -käsitteen Google-hauissa\nKirjoittanut Immo Salo - Su 6.10.2013 Big data ohitti viimein pilvipalvelut Google Trendsin kuvaajassa, jossa näytetään eri hakujen suhteellista suosiota.\nLue lisää kirjoituksesta Big data ohitti Cloud computing -käsitteen Google-hauissa\nBig data ja pilvipalvelut á la HP\nKirjoittanut Immo Salo - Su 6.10.2013 HP HAVEn pilvipalveluna\nHP julkisti äskettäin oman pilvipalvelunsa big data -markkinoille: HP HAVEn pilvipalveluna.\nnew cloud-based analytics as a service built on HP's HAVEn Big Data analytics platform, helping clients solve business problems and create new revenue opportunities. By leveraging HP HAVEn, clients can more effectively analyze and derive value from their information, such as increase sales with targeted client offerings, improve supply chain performance, detect fraud or discover security risks.\nLue lisää kirjoituksesta Big data ja pilvipalvelut á la HP\nBig datasta Comptelin blogissa\nKirjoittanut Immo Salo - Su 6.10.2013 Comtelin blogissa Ulla Koivukoski ja Malla Poikela kirjoittavat big dastasta otsikolla "Big Data häivyttää rajan liiketoiminnan ja teknologian väliltä".\nLue lisää kirjoituksesta Big datasta Comptelin blogissa\nBig data teemana monessa tilaisuudessa syksyllä\nKirjoittanut Immo Salo - Ma 7.10.2013 Syksyllä puhutaan big datasta monessa yhteydessä, tässä muutama kuukauden kuluessa toteutuvista:\nLue lisää kirjoituksesta Big data teemana monessa tilaisuudessa syksyllä\nBig data on liiketoiminnan murros, jonka mahdollistaa teknologia\nKirjoittanut Immo Salo - Ma 7.10.2013 Pihvi on liiketoiminta Big datassa ei ole kyse teknologiasta. Liian usein huomio kiinnittyy yksityiskohtiin. Appliancet ovat toki kalliita ja kiinnostavia, mutta niiden arvo on välineellinen. Sama pätee Hadoopiin ja big data -nimikkeellä myytäviin pilvipalveluihin. Ne ovat hienoja, innovatiivisia ja usein kalliitakin. Teknologiasta puhuminen on toki olennainen osa ilmiötä ja konkreettista osaamista vaaditaan, mutta ydin on muualla. Meneillään on ennen kaikkea liiketoimintaan ja yhteiskuntaan vaikuttava murros, jossa teknologialla on ainoastaan mahdollistava rooli.\nLue lisää kirjoituksesta Big data on liiketoiminnan murros, jonka mahdollistaa teknologia\nTerveysdatasta kaikki irti\nKirjoittanut Immo Salo - Ma 7.10.2013 Diabetes maksaa yhteiskunnalle 2.5 mrd € vuodessa Terveydenhuolto on yksi keskeisistä julkishallinnon tehtävistä Suomessa ja rahasummatkin ovat melkoisia. Pelkästään diabetekseen menee vuositasolla kolmatta miljardia. Tiedon vallankumous on avaamassa uusia mahdollisuuksia myös terveydenhuollossa:\nLue lisää kirjoituksesta Terveysdatasta kaikki irti\nKirjoittanut Immo Salo - Ti 8.10.2013 Tänään pidettiin LVM:n järjestämä Tietoyhteiskuntasektorin huippuseminaari Helsingissä. Ivorion puheenvuoro käsitteli yhä akuutimmaksi muuttuvaa osaajapulaa. Tässä blogikirjoitus Ivorion blogissa. Alla esityksen materiaali:\nLue lisää kirjoituksesta Tietoyhteiskuntasektorin huippuseminaari\nKirjoittanut Immo Salo - Ke 9.10.2013 Tuolla nimikkeellä pidetään keskustelutilaisuus Yhdysvaltain suurlähetystössä: Summary of themes\nLue lisää kirjoituksesta Big data in education\nBYOH: Bring Your Own Hadoop\nKirjoittanut Immo Salo - To 10.10.2013 Hadoop ei ole hopealuoti Aloitetaan tuolla: Hadoop ei ole ainoa eikä mitenkään maaginenkaan ratkaisu big data -ongelmaan eli nopeasti kasvavien, suureksi kasaantuvien ja sisällöltään sekä muodoltaan vaihetelevian datamassojen haasteeseen. Tarkastelemalla kulunutta viittä vuotta on kuitenkin turvallista ennustaa, että Hadoop ei ole häviämässä mihinkään ja että yhä useammasta organisaatiosta se pian löytyy. Jälleen eilen osui kohdalle yksi uusi suomalainen peluri, jolla Hadoop on jo pilotoinnissa ja käyttötarkoituksia mietitään kuumeisesti.\nLue lisää kirjoituksesta BYOH: Bring Your Own Hadoop\nHyvä raportti big datasta\nKirjoittanut Immo Salo - Pe 11.10.2013 William Blair & Companyltä tuli äskettäin ulos raportti Big Data: From Hype to Applicability, jossa luodaan kokonaisvaltainen katsaus markkinoihin ja keskeisiin toimijoihin ja teknologioihin. Hadoopillekin povataan hyvää eli siirtymää datan tallennuspaikasta sen hyödyntämisen alustaksi. We believe that there will be a transformation from using Hadoop as a storage medium to use-cases involving data manipulation and transformation, and eventually analyzing the data.\nLue lisää kirjoituksesta Hyvä raportti big datasta\nBig data on perustavanlaatuinen muutos liiketoiminnassa\nKirjoittanut Immo Salo - La 12.10.2013 "Fundamental shift" on käsite, jota käytetään Forbesin blogissa: But what you really need to know about big data is this: It represents a fundamental shift in how we do things. In effect, big data opens the door to a Bayesian approach to strategy where we no longer try to be “right” based on controlled research and small samples, but rather become less wrong over time as real world information floods in.\nLue lisää kirjoituksesta Big data on perustavanlaatuinen muutos liiketoiminnassa\nUSA:n suoramarkkinointiliitto big datasta\nKirjoittanut Immo Salo - Ma 14.10.2013 Direct Marketing Association (DMA) eli suoramarkkinointiliitto kertoo tuoreessa selvityksessään datavetoisen markkinoinnin voittokulusta vuonna 2012: The report estimates that in 2012, the data-driven marketing economy added $156 billion in revenue to the U.S. economy and fueled more than 675,000 jobs.\nLue lisää kirjoituksesta USA:n suoramarkkinointiliitto big datasta\nKirjoittanut Immo Salo - Ke 16.10.2013 Watson voitti Jeopardy-visailun taannoin, tässä jatkoa tarinaan:\nLue lisää kirjoituksesta WatsonPaths (IBM)\nDatan avulla sydänkohtaus voidaan ennustaa\nKirjoittanut Immo Salo - Pe 18.10.2013 Tietenkin. Sydän harvemmin pysähtelee syyttä. Tästä aiheesta on nyt uutisoitu useassakin lähteessä ja syy on Yhdysvaltain terveysviraston antama parin miljoonan dollarin rahoitus potilastietojen big data -tutkimukseen. Prediktiivinen lääketiede tekee tuloaan vauhdilla.\nLue lisää kirjoituksesta Datan avulla sydänkohtaus voidaan ennustaa\nHadoop versio 2\nKirjoittanut Immo Salo - Pe 18.10.2013 Hadoopin uusi versio Hadoop versio 2 ei ole enää beta-vaiheessa eli versio 2.2.0 julkistettiin tällä viikolla. Hadoop-koulutusten kysyntä on kasvanut vauhdilla ja yhä useammassa yrityksessä halutaan kuulla, mitä seuraavien vuosien aikana on odotettavissa ja mihin Hadoop kykenee. Hadoopiin liittyy paljon mystifiointia ja yliodotuksia, mutta samoin myös aliarviointia ja väärinymmärrystä. Mielikuva Hadoopista halpana datan säilytyspaikkana, jolla ei juuri muuta käyttöä ole, on yhä kauempana todellisuudesta.\nLue lisää kirjoituksesta Hadoop versio 2\nBig data pääomasijoittajien näkökulmasta\nKirjoittanut Immo Salo - Pe 18.10.2013 Pelifirmojen menestyksen on huomannut varmasti jo jokainen ja jos vertaa tämän vuoden Nokia- ja Supercell -kauppoja, niin on helppo huomanta, miten suuri potentiaali innovatiiviseen dataintensiiviseen liiketoimintaan liittyy. Pääomasijoittajien näkökulmasta big data tarjoaa kiinnostavat markkinat. Tästä puhutaan mm. Ivorion järjestämässä "Big data sijoittajille" -tietoiskussa.\nLue lisää kirjoituksesta Big data pääomasijoittajien näkökulmasta\nLiikennedatan hyödyntämistä käytännössä\nKirjoittanut Markku Alanko - Pe 18.10.2013 CGI avaa tämän päivän Talouselämä-lehden kumppaniblogissaan käytännön referenssiä Suomessa toteutetusta big data -hankkeesta. Linja-autoliikenteen optimoimiseksi on kerätty sensorista dataa, tunnistettu ongelmakohtia ja kehitetty toimintaa jatkuvan palautteen kautta. Saavutukset ovat olleet positiivisia monella mittarilla: asiakastyytyväisyydessä, käyttökustannuksissa ja ekologisuudessa.\nLue lisää kirjoituksesta Liikennedatan hyödyntämistä käytännössä\nHitachi Information Forum, aiheena mm. big data\nKirjoittanut Immo Salo - La 19.10.2013 Hitachi Information Forum 27.11.2013 Hitachi järjestää Hitachi Information Forum -tilaisuuden 27.11.2013 klo 13:30-17:00, jossa aiheena mm. big data. lmoittautuminen\nLue lisää kirjoituksesta Hitachi Information Forum, aiheena mm. big data\nSAS ja Hortonworks - yhteistyö syvenee\nKirjoittanut Immo Salo - La 19.10.2013 Hortonworks ja SAS strategisia partnereita Hortonworks ilmoitti syventävänsä yhteistyötä SAS:n kanssa: Today, we are pleased to announce our strategic alliance between Hortonworks and SAS. Through this alliance we are committing to expand the integration between the SAS business analytics and data management capabilities and the Hortonworks Data Platform (HDP).Lue lisää\nLue lisää kirjoituksesta SAS ja Hortonworks - yhteistyö syvenee\nArbitron Mobile hakee Hadoop-osaajaa\nKirjoittanut Immo Salo - La 19.10.2013 Arbitron Mobile Espoosta hakee mm. Hadoop-osaamista: The employees are very tech oriented, so you won't be spending your time in solving ID-10T errors, but instead, you will need to install new server hardware and work with open source software, such as Apache Hadoop.Ilmoitus täällä\nLue lisää kirjoituksesta Arbitron Mobile hakee Hadoop-osaajaa\nOpera Solutions sai rahoitusta 84 milj.$\nKirjoittanut Immo Salo - Su 20.10.2013 Opera Solutions LLC sai ensimmäisen rahoituskierroksensa pääomasijoittajilta: 84 milj.$. Tämän perusteella yrityksen markkina-arvo on noin puoli miljardin (dollareissa). Opera builds big-data computer systems that can suck in billions of pieces of data at once—from home and auto prices to real-time information on brokerage accounts or supply chains. It then analyzes that data to pull out "signals" or insights about how consumers, markets and systems are behaving.\nLue lisää kirjoituksesta Opera Solutions sai rahoitusta 84 milj.$\nBig data -osaajista pulaa Iso-Britanniassa(kin)\nKirjoittanut Immo Salo - Su 20.10.2013 Jälleen yksi selvitys, joka laulaa tuttua virttä: big data -osaajia ei ole riittävästi. Tällä kertaa selvitys tehtiin Iso-Britanniassa. The growing need for IT staff with the ability to analyse and interpret big data was widely reported.Juttu selvityksestä täällä\nLue lisää kirjoituksesta Big data -osaajista pulaa Iso-Britanniassa(kin)\nDoug Cutting Hadoopista (haastattelu)\nKirjoittanut Immo Salo - Ma 21.10.2013 Hadoopista puhutaan nyt paljon, kun versio 2 on tullut ulos beta-kaapista. Projektin alkuperäinen vetäjä Cutting saa myös jakaa kommenttejaan tiuhaan (työskentelee nykyään Clouderalla, tunnetuimmalla ja suurimmalla puhtaasti Hadoopiin keskittyneistä uudehkoista yrityksistä, ns. Hadoop-jakelijoista).\nLue lisää kirjoituksesta Doug Cutting Hadoopista (haastattelu)\nKirjoittanut Immo Salo - Ma 21.10.2013 Tuore selvitys "Global Big Data Market in the Financial Services Sector 2012-2016" tarkastelee big data -markkinoita lähitulevaiuudessa rahoitusalan palveluiden (financial services) näkökulmasta. Vuotuiseksi kasvuprosentiksi arvioidaan 57 %. Osaajapula tulee jälleen mainituksi jarruna.\nLue lisää kirjoituksesta Big data rahoitusmarkkinoilla\nHortonworks, SAS ja Teradata\nKirjoittanut Immo Salo - Ma 21.10.2013 Hortonworks ilmoitti tänään tiivistävänsä yhteistyötä SAS:n ja Teradatan kanssa. Today, we announced “Analytics Advantage with Hadoop”, a new program from SAS, Teradata and Hortonworks, which allows organizations to glean insights from all types of data and utilize analytic results to improve performance.Blogikirjoitus aiheesta\nLue lisää kirjoituksesta Hortonworks, SAS ja Teradata\nSMAC kasvaa huimaa vauhtia\nKirjoittanut Immo Salo - Ti 22.10.2013 Tavoitteena 300 mrd $ Intialainen NASSCOM tavoittelee merkittävää kasvua lähivuosina ja ennustaa sen tulevan pääasiassa sosiaalisesta mediasta, mobiilista internetistä, pilvipalveluista ja big datasta.\nLue lisää kirjoituksesta SMAC kasvaa huimaa vauhtia\nBig data Tulevaisuusvaliokunnan nelitasomallin ykkösenä\nKirjoittanut Immo Salo - Ti 22.10.2013 Tulevaisuusvaliokunnan selvityksessä listataan "Suomen sata uutta mahdollisuutta" ja puhutaan nimenomaan radikaaleista teknologisista ratkaisuista. Pisteytettynä sadan kohdan listan ykkössijalta löytyvät "Big data ja avoin data" (raportin s. 181).\nLue lisää kirjoituksesta Big data Tulevaisuusvaliokunnan nelitasomallin ykkösenä\nHadoop-osaajaa haetaan: Iceberg Analytics\nKirjoittanut Immo Salo - Ti 22.10.2013 Iceberg Analytics -projekti hakee Hadoop-osaajaa. Hadoop-jakeluista käyttöön valittu Cloudera eli CDH4:n tunteminen suotavaa. The ideal candidate has technical skills in data management/programming and a vision for the future of big data and visualization. We are ultimately a financial information company combining quantitative high finance with advanced big data visialization concepts. Iceberg project is a start up to be incorporated in the very near future. The technical skills we are looking for include:\nLue lisää kirjoituksesta Hadoop-osaajaa haetaan: Iceberg Analytics\nBBC investoi analytiikkaan\nKirjoittanut Markku Alanko - Ke 23.10.2013 BBC hakee partnereita jopa 20m€ kokoluokan hankkeeseen tulevaisuuden analytiikkaratkaisuja varten. Ottaen huomioon organisaation datavirrat, on selvää, että kumppaniehdokkaat löytyvät big data -ohjelmistotaloista. Kumppanuuden päärooli annetaan yhdelle toimittajalle, joka vastaa alustasta. Lähes puolet kokonaisinvestoinnista hajautuu kuitenkin useammalle pienemmälle toimijalle, joiden tehtäväksi jää tuon alustan päälle toteutettavat käytännön analytiikkaratkaisut.\nLue lisää kirjoituksesta BBC investoi analytiikkaan\nTieto uskoo big dataan\nKirjoittanut Markku Alanko - Ke 23.10.2013 Tieto-konsernin kolmannen vuosineljänneksen osavuosikatsauksessa korostuu big datan kasvava rooli heidän palveluvalikoimassaan. Jo nyt vahvan tuote- ja palveluvalikoiman ennustetaan kasvavan moninkertaiseksi lähivuosina.\nLue lisää kirjoituksesta Tieto uskoo big dataan\nTyön loppumisesta ja big datasta Tekesin blogissa\nKirjoittanut Immo Salo - To 24.10.2013 Tuomo Alasoini kirjoittaa työn loppumiseen liittyvästä keskustelusta Tekesin blogissa otsikolla Katoavatko työpaikat:\nLue lisää kirjoituksesta Työn loppumisesta ja big datasta Tekesin blogissa\nKirjoittanut Immo Salo - To 24.10.2013 EMC on avannut oman bloginsa big dataan liittyen: Isotieto.fi. Ensimmäiset kirjoitukset jäivät huomaamatta, mutta tänään EMC:n tilaisuudessa Dipolissa kerrottiin myös tästä. Keskustelu aiheen ympärillä siis kiihtyy entisestään.\nLue lisää kirjoituksesta Isotieto.fi\nYlin johto tiedon vallankumouksen tulppana?\nKirjoittanut Immo Salo - Pe 25.10.2013 "Iso pomo estää analytiikan hyödyntämistä" on otsikkona CIO:n tämän päivän jutussa, jossa siteerataan McAfeen seminaarissa esitettyä väitettä siitä, että ylin johto on esteena analytiikan hyödyntämisen tehokkaalle etenemiselle. Joskus ehkä niin ja joskus taas varmasti päinvastoin: innostus ja näkemyksellisyys tulee ylimmältä johdolta. Joissain ilmiöissä taas jarrua olisi kaivattu aiemmin ja enemmän...\nLue lisää kirjoituksesta Ylin johto tiedon vallankumouksen tulppana?\nHadoopin uudesta versiosta sanottua\nKirjoittanut Immo Salo - La 26.10.2013 Hadoop-jakelut siirtyvät käyttämään versiota 2 Hadoop kehittyy vauhdilla. Ekosysteemi laajenee ja sisarprojektien määrä kasvaa. Jakelut kypsyvät ja kohta nähtäneen niitä yrityskauppoja. Tässä kolmen puhtaasti Hadoopin varaan liiketoimintansa rakentaneen tuoreita blogipostauksia Hadoopin uudesta versiosta:\nLue lisää kirjoituksesta Hadoopin uudesta versiosta sanottua\nBig data vähittäiskaupassa: Tesco\nKirjoittanut Immo Salo - Su 27.10.2013 Tesco on yksi tunnetuista esimerkeistä, jotka tulevat usein mainituiksi big datasta puhuttaessa. Varsinkin, jos konteksti on vähittäiskauppa. Tesco kertoo kasvattaneensa yksinkertaisen sensorisen datan hyödyntämisellä liikevoittoaan (ennen veroja) 10 %:lla.\nLue lisää kirjoituksesta Big data vähittäiskaupassa: Tesco\nCapgemini Clouderan partneri\nKirjoittanut Immo Salo - Su 27.10.2013 Capgemini ilmoitti tällä viikolla partneroituvansa Clouderan kanssa: For Hadoop to gain widespread adoption in the enterprise, it must become a first class citizen, fitting cleanly into the IT ecosystem and technology environments that already exist.lehdistötiedote\nLue lisää kirjoituksesta Capgemini Clouderan partneri\nCloudera asemoi itseään markkinoilla\nKirjoittanut Immo Salo - Su 27.10.2013 Clouderan toimitusjohtaja Tom Reillyn kommentteja Clouderan asemasta suhteessa Hortonworksiin ja MapR:än julkaistiin eilen Gigaom.com -sivustolla. Cloudera pyrkii (tietenkin) vähintään säilyttämään johtoasemansa markkinoilla. Liikevaihdolla, työntekijämäärällä ja pääomasijoittajien rahoituspanostuksella mitattuna se on noista kolmesta tällä hetkellä johtoasemassa. Samoin markkina-arvoarviot Clouderalle ovat mainittuja verrokkeja korkeammat.\nLue lisää kirjoituksesta Cloudera asemoi itseään markkinoilla\nTeollinen internet, osa 1\nKirjoittanut Immo Salo - Ma 28.10.2013 Ilmiöllä monta nimeä\nMeneillään olevaa muutosta tarkastellaan eri näkökulmista ja ilmiölle annetaan rinnakkaisia nimityksiä. Teollinen internet viittaa laitteiden (koneiden), analytiikan ja ihmisten yhdistämiseen tavalla, joka tehostaa automaatiota, parantaa ennustusten osumatarkkuutta ja vie analytiikan tulokset käytäntöön mahdollisimman nopeasti.\nLue lisää kirjoituksesta Teollinen internet, osa 1\nKirjoittanut Immo Salo - Ma 28.10.2013 EMC julkaisi infograafin, jossa kuvataan, mitä datatieteilijältä vaaditaan, mikä jarruttaa tiedon vallankumousta ja muuta. Keskeisiksi jarruiksi tunnistettiin seuraavat kaksi: Ei ole osaamista (Employees don't have the right skills or training, 32 %) Ei ole tahtotilaa (Lack of budget or resources, 32 %) Kaikki lähtee strategiasta, tässäkin.\nLue lisää kirjoituksesta EMC datatieteilijöistä


One life, shop it: DIY DENIM\n♥ Joni söpö klo 21:36\nrandomkisu 24. huhtikuuta 2012 klo 22.01\nKivat tuli, varsinki noi farkut!:)\nsöpö 25. huhtikuuta 2012 klo 2.01\nKiitosta :) Oon niin innoissani onnistumisestani!\nsophie 24. huhtikuuta 2012 klo 22.13\ntuli kyl tosi siistii jälkee, mä en varmaa ikinä uskaltais käyttää tota klorinia tai mitää muutakaaa tommost vaalennus juttuu. tiiän siis yhden ihmisen sit kenelt tuun kysyy neuvoo jos itekki saan jossai vaihees päähäni vaalentaa jotai mun farkkutuotet !(:\nsöpö 25. huhtikuuta 2012 klo 2.02\nHei kiitos :) Tuu ihmeessä kysäsemään jos joku idea pilkahtaa päähäs!\nAnonyymi 24. huhtikuuta 2012 klo 22.20\nsun blogista saa paljon inspiraatiota :)\nsöpö 25. huhtikuuta 2012 klo 2.03\nOi kiitos, aivan ihana kuulla :)\nHanna 24. huhtikuuta 2012 klo 22.32\nTuli kyllä kivoja noista, etenki noi farkut on tosi siistit :D Tulee jostain syystä semmonen talvi ja pakkanen jne mieleen noista väreistä, varsinki tosta vaalennetun ja vaalentamattoman kohdan väliltä :D\nsöpö 25. huhtikuuta 2012 klo 2.05\nKiitos :) Nyt kun mainitsit niin mullekki tuli mieleen :D\nHaha, ihan ku farkkujen lahkeissa olisi kasvoja (tai it mielikuvistus vaan temppuilee?)! :D\nsöpö 25. huhtikuuta 2012 klo 2.06\nMietin jo et oonko tulossa hulluks ku tarkastelin noita lahkeita lähemmin havaitsin sieltä muunmuassa ankkurin, kissan kasvot ja muita kasvoja.. Eli et ole ainoa :D\nAnonyymi 24. huhtikuuta 2012 klo 23.32\nihana toi takki ;u;\nsöpö 25. huhtikuuta 2012 klo 2.08\nKiitos :) Kuivana noi hihat on vielä vähän vaaleampia ja mä oon koko päivän ihastellu sitä roikkumassa tossa vieressä! Varmaan pakko vetää mahdollisimman pian päälle? ;)\nOlivia 25. huhtikuuta 2012 klo 0.09\nAivan upeeta! Aaaahhh nyt tuli inspis mullekin. Oon halunnu vaaleita farkkuja ja kirppareilta ettiny kun en haluis uutena ostaa. Ei oo vaaleita löytyny mut tuoltahan sais vanhoista tummemmista farkuista kivasti vaaleat ja persoonalliset :-D Tykkään myös itse käyttää vaatteita jotka eroaa massasta joten tää ois täydellista!\nsöpö 25. huhtikuuta 2012 klo 2.10\nMahtavaa! Siitä vaan vaalentamaan, ei ollu vaikeeta kuten varmasti jokainen voi päätellä. Jos mä onnistuin niin kyllä säki varmasti :D Jos päädyt jotain tuunailemaan niin tuu huikkaamaan mun kommenttiboxiin onnistuitko!\nSussu 25. huhtikuuta 2012 klo 8.02\nälyttömän hienot !! :)\nsöpö 25. huhtikuuta 2012 klo 12.54\nKummistus 25. huhtikuuta 2012 klo 14.57\nHei, Saiskohan mustista farkuista vaaleenpunaset, jos ensin vaalentas ja sitte värjäis niitä? Millanen lopputulos siitä tulee :D?\nsöpö 25. huhtikuuta 2012 klo 15.08\nKyllä se varmaan onnistuis! Ekaks täytyis saada värinpoistolla väri pois, yks purkki ei varmaan riitä niin tummiin ja se kannattais tehä pesukoneessa niinku ohjeissa sanotaan :D Jos ja kun farkut on vaalentuneet niin sitten vaan värjäämään vaaleenpunasiks!\nelsss 25. huhtikuuta 2012 klo 17.12\nEi vitsi noist tuli just tommoset sun tyyliset! :D Mä en ikin uskalla tuunata mitää vaatteit, oon niin varma et vaa pilaan ne :')\nsöpö 26. huhtikuuta 2012 klo 2.30\nVoi kiitos :) Rohkeesti vaan, alotat jotenki iisisti etkä heti pamauta kaikkia panoksia peliin :D\nAnonyymi 25. huhtikuuta 2012 klo 18.24\noh my god, miks noista farkuista tulee mieleen ysäri-amikset\nEi mulle ainakaan :D\nAnonyymi 27. huhtikuuta 2012 klo 0.36\nmullekki!!! iha karseeeeeeeeeeeeeeeeeeeeeeeeeeeeet :D\nVaatteista tuli todella hauskat!\nsöpö 26. huhtikuuta 2012 klo 2.31\nSun blogi on ihana! Sait minusta uuden lukijan =)!\nsöpö 26. huhtikuuta 2012 klo 23.25\nKiitos ihana :) Lämpimästi tervetuloa!\nAnonyymi 26. huhtikuuta 2012 klo 13.05\nonks jonna sinkku ?\nsöpö 26. huhtikuuta 2012 klo 23.27\nTota voit kysyy siskoltani :)\nolisitko kiinnostunut jos tavattaisiin? muutin juuri samalle seudulle ja olen myös homo :)\nsöpö 26. huhtikuuta 2012 klo 23.28\nNo johan nyt, treffikutsujakin satelee tänne blogin puolelle :D\nAnonyymi 26. huhtikuuta 2012 klo 18.31\nmiks et värjänny kokonaan :o jotenki näyttää rumalta ku toi yläosa on viel tollanen tumma :D\nEn halunnut värjätä kokonaan, tuollahan mä sen jo kerroin ;) Musta noi on siistit noin!\nAnonyymi 26. huhtikuuta 2012 klo 20.07\nBTW millon ZIPERALL-arvonnan voittaja selvii?\nsöpö 26. huhtikuuta 2012 klo 23.29\nUusimmassa postauksessa selvisi :)\nAnonyymi 27. huhtikuuta 2012 klo 6.42\noot noin ihanan rento ja osaat ottaa kaikenlaiset kommentit huomioon! ihanan värikkäitä vaatteita näkee melkein joka postauksessa sinulla ! (:\nsöpö 28. huhtikuuta 2012 klo 0.45\nTällänen mä oon, rento ja yritän ottaa kaikki huomioon muutenkin :) Kiitos!\nAnonyymi 29. huhtikuuta 2012 klo 18.30\noi noi farkut on ihanat! viel jos ois vaaleet takataskut/niis joku kuvio ni mui bueno! :)\nssantsu 2. toukokuuta 2012 klo 20.07\nAivan ihanat farkut! Olis kiva nähä kuvia missä sul on noi päällä (:\nAnonyymi 2. kesäkuuta 2012 klo 12.08\npanostat blogiisi, mutta saatat saada tulevaisuudessa heteromiesten keskuudessa runsaasti vihamiehiä. tämä ei ole pilkkausta, mutta kannattaa huomioida sekin :)


Virhon suunnitelmat vuodelle 200908.12.2008\nVirhon syyskokouksessa 1.12 linjattiin yhdistyksen toimintaa vuodelle 2009. Ohessa poimintaa pöytäkirjasta:\nVastinkosken toimintaa jatketaan pääosin ennallaan. Lisäksi otetaan käyttöön koko kosken varaus enintään 3 kalastajalle hintaan 25 ¤ ja talkoolaisille 20 ¤ sekä talvisaikaan (16.11-31.3.) tavanomaiset vuorokausiluvat olisivat halvempia (4/2 ¤). Harkitaan myös kisaa, kuka saisi Vastinkoskesta kaikkien aikojen ensimmäisen sumukorentotaimenen. Osakaskunnan kanssa jatketaan keskusteluja siitä, että ylävirrassa sijaitseva Pilpalan Myllykoski ja Vääräkoski voitaisiin yhdistää Vastinkosken lupa-alueeseen. Vuoden 2009 kaudella harkitaan myös taimenten merkitsemistä nuolimerkeillä niiden kasvun seuraamiseksi. Vastinkosken kalastussääntöihin esitettiin virvelikalastuksen jollain tavalla sallivaa muutosta. Siitä esitettiin monia erilaisia näkökohtia ja päätettiin, että hallitus käsittelee asian myöhemmin.\nVirho joutui lopettamaan Keravanjoen varrella sijainneen mätihautomon mm. varojen puutteen vuoksi. Hautomotoiminnan loppuessa kirjoitetaan aiheesta saatujen kokemuksien pohjalta artikkeli alan julkaisuihin. Istutustoimintaa kotiuttamismielessä ei kuitenkaan lopeteta ja tammikuussa haettavista kalastuskorttivaroista anotaan varoja mädin ostoon todennäköisesti Keski-Suomen Laukaan kalanviljelylaitokselta.\nIstutuksien kohdentamisesta kysytään TE-keskuksen kalatalousosaston mielipidettä, mutta alustavasti istutukset Vantaajoelle lopetetaan ja kohteina olisivat mm. Länsi-Uudenmaan purot, Hormajoki ja pääkaupungin metropolipuroja. Virho hankkisi myös mätirasioita. Istutuksista tehdään suunnitelma ja kustannusarvio ennen varojen hakemista. Keravanjoen varren hautomon laitteistot voidaan siirtää Vihtijoelle Haimoon koskelle siellä olevien sopivien säilytystilojen sekä selvittelyssä olevan mätihautomon perustamisen vuoksi.\nTulevana vuonna pyritään vuoden 2008 tapaan tiedottamaan hyvin Vantaanjoen elpymisestä ja sen mahdollisuuksista kehittyä merkittäväksi meritaimen- ja lohijoeksi. Myös Vantaanjoen isoista ongelmista tiedotetaan edelleen laajasti ja ongelmia yritetään aktiivisesti vähentää. Vantaanjoen kalastuksen ja kalakannan seurantaa varten Virholla on ollut kahtena vuotena havainnot-sähköpostiosoite. Seurantaa jatketaan 2009.\nUudenmaan TE-keskuksen osalta luvattua siika- lohipitoiseksi vesistöksi luokittelua odotellaan vielä. Hämeen TE-keskus on luokitellut Paalijoen lohi- ja siikapitoiseksi vesistöksi Hämeen puolelta.\nLonginojalla parannetaan Uudenmaan ympäristökeskuksen jo kunnostamaa aluetta yhdessä Helsingin kaupungin ja ympäristökeskuksen kanssa loppukesällä ja mahdollisesti järjestetään talkoot muilla alueilla. Helsingin kaupunki on myös tilannut kunnostuksen Kehä I – Savelan koirapuiston koski-väliselle jaksolle. Tämä hanke toteutetaan mahdollisesti vuonna 2009 yhdessä Vantaanjoen tulvavallien pystytyksen kanssa. Helsingin kaupungin ympäristökeskus ottaa tutkittavakseen Longinojan veden ja siinä havaitut ongelmat.\nNäiden lisäksi kaupunki aloittanee uuden kevyenliikenteen väylän rakentamisen Latokartanontien ja Karviaistentien välille, väylälle tulee 2 uutta siltaa puron yli. Talkoot koitetaan saada järjestettyä niin, että kaupunki kustantaisi materiaalin ja siltojen lähialue kunnostettaisiin kiveämällä ja soraistamalla. Longinojalla pidetään mahdollisesti 3 talkoot 2009: Uudenmaan ympäristökeskuksen alueen, siltojen alueen ja varsinaiset syystalkoot. Suunnitteilla on myös valokuvanäyttely sekä TV-dokumentti.\nTuusulan Krapuojalla päästiin tänä syksynä kuvaamaan noin 60 cm kutukaloja. Sen koskipaikat pitäisi kartoittaa, alustavasti on huomattu kutusoran puute. Haetaan Krapuojalle (ja Krapusillanojalle) myös lohi- ja siikapitoisen vesistön koski- ja virtapaikan luokitusta tai kalastuskielto Uudenmaan TE-keskuksen kalatalousyksiköstä.\nHämeen puolella Hausjärvellä sijaitsevan Erkylänlukkojenpuron luonnontila pyritään kaikin tavoin varmistamaan alueelle tehtävässä osayleiskaavassa, josta ei ole kahteen vuoteen kuulunut mitään, vaikka aluetta rakennetaan kiivaasti. Kaavan tilanne selvitetään myös alueellisesta ympäristökeskuksesta. Puron kunnostukset ovat lähes valmiita, mutta kiintoaines on ongelmana.\nHyvinkään Sveitsinpuiston hoitosuunnitelmaan on sisällytetty Sveitsinpuron yläosan kunnostaminen meritaimenien lisääntymisalueeksi. Hoitosuunnitelman ovat tänä vuonna hyväksyneet Hyvinkään ympäristölautakunta ja Uudenmaan ympäristökeskus, joten suunnitelma on toteutuskelpoinen, mutta Hyvinkään virkamiehiltä kunnostuslupaa ei ole kovasta yrittämisestä huolimatta saatu. Luvat yritetään saada.\n6.3.6. Palojoki ja Näsinoja\nPalojoen Palopuron kalatien rakentaminen viimeistellään ensi vuonna. Lisäksi rannalle on tuotu sorakuorma tulevia lisäkunnostuksia varten.\nHelsingin kaupunki satsaa Vantaanjoen Ruutinkosken alapuolelle lännestä Paloheinän suunnasta laskevan Näsinojan parantamiseen. Virho on aikanaan tehnyt sinne kotiutusistutuksia. Virho ottaa Näsinojan uudelleen tarkkailtavaksi.\n6.3.7. Ohkolanjoki ja Tikkurilankosken kalatie\nOhkolanjoen tilanne ei edisty tällä hetkellä toiveiden mukaisesti. Keravanjoessa Ohkolanjoen suun alapuolella olevalle Haarajoen padon kalatietä ei toistaiseksi ole saatu toteutettua, vaikka sille on myönnetty lupa. Täten jokea haittaa edelleen osittainen vaelluseste. Keravanjoessa Haarajoen yläpuolella olevalle Kellokosken padolle mahdollisesti rakennettavan kalatien erilaisia vaihtoehtoja selvitetään parhaillaan. Kellokosken kalatien rakentaminen avaa Keravanjoessa vesistön latvoilta Haarajoen padolle ja Ohkolanjoelle ulottuvan vaellusesteettömän jokialueen.\nTikkurilankosken kalatie on koko ajan tukossa ja sen säännöllisesti puhdistaminen pitäisi saada ratkaisuun. Asiasta ollaan yhteydessä Vantaan kaupunkiin.\n6.3.8. Vanhankaupunginkosken ylisiirtohanke\nVireillä on hanke kalojen siirtämiseksi yli Vantaanjoen Vanhankaupunginkosken voimalan. Kalalajeina olisivat mm. taimen, lohi, siika ja vimpa. Virho teki myönteisen periaatepäätöksen siitä, että voitaisiin osallistua tähän kalakantoja edistävään hankkeeseen. Hallitus arvioi myöhemmin osallistumismuodot hanketta valmistelevien tahojen kanssa. Kalojen nuolimerkintä on hankkeen osa-alue.\nHankkeella on projektivastaava Olli Toivosen ja kahden työllistetyn voimin kunnostettu vuoden 2008 loppupuolella Vihtijoen Sitinojaa sekä Vantaanjoen yläosia mm. Erkylänlukkojenpurossa. Tarkoitus on saada työllistämishanketoiminta jatkumaan joltain pohjalta myös vuoden 2009 aikana, jolloin ensisijaisesti keskitytään edellä mainittujen kohteiden loppuun saattamiseen sekä Palojen kalatien viimeistelyyn ja voimavarojen salliessa otetaan muita kohteita. Varojen saaminen niin TE-keskukselta kuin maaseudun kehittämisyhdistyksen kautta selvitetään.\nVihtijoella jatketaan pääosin jo aloitettujen kohteiden jalostamista (vuonna 2008 Sitinoja, Haimoo, Olkkala), mutta selvitetään, olisiko uusiakin otettavissa kunnostukseen. Vesistössä on myös kosteikkojen perustamishanke, mutta sen toteuttamista pitäisi nopeuttaa. Mahdollisesti järjestetään talkoita ja työllisyyshankkeen kunnostuksia. Haetaan lohi- ja siikapitoisen virtapaikan vesistön luokituksen laajentamista Vihtijoen alueella, sillä kaikki koskipaikat eivät siihen nykyisin kuulu.\nPikku-Huopalahteen laskevalla Mätä-Maunulanpurolla jatketaan entisiä toimenpiteitä eli kiveämistä ja soraistamista eri kohteissa. Lisäksi eroosiosuojauksen takia tulisi istuttaa rantapenkkoihin leppää ja pajua sekä kaivaa lietetaskuja. Myös talkoita järjestetään ja Virhon toimenpiteet sovitetaan yhteen Helsingin kaupungin pienvesiohjelman kanssa. Hämeenlinnan moottorien yläpuolinen putkiristikko pitäisi saada vaihtoon, sillä se tukkeutuu jatkuvasti ollen vaelluseste. Koko Mätä-Maunulanpuro Vihdintien yläpuolisilla alueilla ei ole vielä kalastuskiellossa, mutta tämä tulisi saada aikaiseksi. Puropuiston alueen kunnostuksesta tekeillä opinnäytetyö, joka valmistuu keväällä. Suunnitelmia täsmennetään talven mittaan.\nMellunkylänpurolla jatketaan talkoilua yläosilla soraistamalla ja kiveämällä. Alustavana kohteena olisi Untamalantien alapuolinen osuus, joka sijaitsee siirtolakasvimaiden vieressä. Lisäksi betonipadon yläpuolella olevan kävelytien rumpujen virtausnopeutta hidastetaan alapuolista uomaa kynnystämällä, ilmeisesti kaupungin työnä.\nPäätettiin ottaa Iso-Huopalahteen laskeva Mätäjoki mahdolliseksi yhteistyökohteeksi Helsingin perhokalastajien kanssa. Virhosta on tehty sinne kotiutusistutuksia vuonna 2000, mutta Riista- ja kalatalouden tutkimuslaitoksen sähkötyksissä ei kuitenkaan saatu ole saatu merkkejä luontaisesta lisääntymisestä. Mätäjoki kuuluu Helsingin kaupungin pienvesiohjelmaan kunnostusmielessä ja kaupungilla on mm. aikeita purkaa Mätäjoen vaellusesteitä. Virho voisi ottaa siitä voisi tietyn osuuden kunnostettavaksi opastaen Helsingin perhokalastajien työtä. On myös selvitettävä istutustarpeet ja ylipäänsä taimenen esiintyminen tässä purossa.\n6.6.4. Muut metropolipurot\nViikinojassa ja Mustapurossa aiotaan jatkaa kotiutusistutuksia. Helsingin kaupunki on viime aikoina kunnostanut Mustapuroa osana kaupungin pienvesiohjelmaa.\nTalkoita järjestettäneen Vastinkoskella, Vihtijoella, Mätä-Maunulanpurolla, Longinojalla, Mellunkylänpurolla, Hormajoellla, Mätäjoella sekä Espoon virtavesissä. Aikomus on tiedottaa niistä yhteisesti entiseen malliin. Samana viikonloppuna ei tule järjestää kaksia talkoita. Ensin talkoista tietylle viikonlopulle ilmoittanut saa sen omaan käyttöönsä (muita talkoita ei tule järjestää sille viikonlopulle).\nPomoväst eli luontaisten meritaimenkantojen elvyttäminen Länsi-Uudellamaalla-hankkeen 1. vaihe on ohi. Hankkeen jatkona on alustavasti puhuttu Fiskars-yhtiön ja Pohjan kalastusalueen edustajan kanssa tekokosken rakentamisesta Brunkombäcken-puroon, jossa on vaelluseste. Suhtautuminen on ollut myönteistä. Jos saadaan rahat ja maanomistajilta suostumukset, työ teetettäisiin jollain urakoitsijalla järjestelyvastuun ollessa Virhon.\nKeväällä istutettiin poikasia 19 kohteeseen Länsi-Uudellamaalla ja vuonna 2009 toimintaa on tarkoitus jatkaa kalojen palauttamiseksi eri vesiin.\nKotiutusistutuksia vähennetään, esim. ei enää Finnoonojaan, jossa alkaa jo olla istukkaita lisääntymisiässä. Espoon vesistöissä jatketaan kunnostuksia talkoilla myöhemmin päätettävissä kohteissa. Kalateiden rakentaminen Espoon- ja Mankinjoen vesistöjen nousuesteisiin selvitetään.\nEspoon kaavoituksen etenemistä seurataan ja puututaan tarvittaessa virtavesiin vaikuttaviin hankkeisiin. Paikallisten ympäristö- ja asukasjärjestöjen sekä Espoon kaupungin toimijoiden kanssa tehdään yhteistyötä yleisen virtavesi- ja valuma-alue-tietoisuuden parantamiseksi. Vedenoton vaikutuksia seurataan tarkasti vesistöissä ja vaikutetaan tuleviin hankkeisiin ja lupakäsittelyihin.\n7. Lohjanjärven vedet\nViime syksynä aloitettuja kunnostuksia Lohjanjärveen laskevassa Hormajoessa jatketaan mm. soraistamalla ja kiveämällä. Koska purossa ei havaittu emotaimenia, keväällä siihen istutettaisiin pienpoikasia tai aikaisemmin mätiä rasioissa. Myös talkoot ovat mahdollisia.\nHiidenveden ja Lohjanjärven välinen Väänteenjoen kalatie valmistui kevääksi 2008. Rakennustyöt jatkuvat alueella vuonna 2009, kun kalatien läheisyyteen säännöstelypadon viereen tehdään venesulku. Kalatien toimivuuden seurantaa jatketaan.\n8. Osallistuminen perhomessuille ja Etelä-Suomen erämessuille\nVirho on saanut pyynnön tulla mukaan kaksille messuille. Osallistuminen edellyttäisi, että paikalla on toimintaa esittelevät henkilöt ja materiaalia valokuvista kutusoranäytteisiin. Hallitus päättää myöhemmin osallistumisesta.\n9. Anomus lohi- ja siikapitoisista virtapaikoista TE-keskukseen\nVirho jättää Uudenmaan TE-keskukseen anomuksen uusista paikoista, jotka tulisi julistaa lohi- ja siikapitoisen vesistön virtapaikoiksi. Monet arvokkaat vesistöt eivät ole vielä saaneet tällaista luokitusta, joka helpottaa kalastuksen järjestämistä. Hakuanomus tulee Virhon hallituksen käsiteltäväksi 15.12.2008 mennessä ja jätetään TE-keskukseen viimeistään tammikuun alusta.\n10. Tiedossa olevat lausunnot\nVirho antaa lausunnon ”Ehdotus Kymijoen-Suomenlahden vesienhoitoalueen vesienhoitosuunnitelmaksi vuoteen 2015”. Lausunto pitää antaa helmikuun loppuun mennessä.\nYmpäristöministeriölle annetaan lausunto uhanalaisista luontotyypeistä 15.1.2009 mennessä.\nVirhon eri kohteiden seurantaa jatketaan ympärivuotisesti.\nSähkötyslaitteiden puute on edelleen iso ongelma, mutta varat yritetään saada jostain. Ne maksaisivat noin 4000 ¤. Virhon hyväksi toivotaan vastaisuudessakin järjestettävän huutokauppoja, kuten loppuvuonna 2008 www.kalamies.com :ssa ja www.perhokalastajat.net :ssa. Varoja tarvitaan paljon kunnostuksiin.


Paskaa listalla - Rumba.fi\nRumba » Listat » Paskaa listalla\nKuva: Marianne Heikkinen.\nLemin ylpeys Stam1na jatkoi listakärkeen nousseen Viimeinen Atlantis -albumin menestystä harvinaisuuskokoelmallaan nimeltä Vanhaa paskaa. Kooste sisältää muun muassa yhtyeen ensimmäisen sävellyksen, englanniksi esitetyn Meet Your Faten. Ei hassumpi kohtalo.\nTop viisi on jälleen uutuuksien kansoittama. Viime viikon ykkönen Verjnuarmun Lohuton sekä kolmonen Popedan live tipahtivat kokonaan ulos ja Antti Tuiskun Kaunis kaaoskin sijalle 17.\nKakkossijalla debytoiva ruotsalaisyhtye Machinae Supremacy on edennyt viidenteen albumiinsa. Rähinän kiinnitys Timo Pieni Huijaus puolestaan julkaisi ensimmäisen sooloalbuminsa. Pari vuotta sitten ilmestyi Pyhimyksen kanssa levytetty Arvoitus koko ihminen.\nViikon veteraaniosastoa edustavat Helloween, Cradle of Filth, Bon Jovi, Arjen Lucassen sekä Herbie Hancock. Saksalaisyhtyeen edellisestä uuden materiaalin albumista on kolme vuotta. Dani Filthillä ja kumppaneilla on heilläkin taskussaan jo 13 studioalbumia. Bon Jovi on aina purrut suomalaisiin, mutta Greatest Hits ei toistaiseksi päässyt Rumban listan kymmenettä ja Suomen virallisen listan kuudetta sijaa korkeammalle.\nHollantilaisen Arjen Lucassenin Star One -projektin toinen albumi aloitti juuri kärkikympin ulkopuolelta perässään Finlandia-talossa konsertoinut Herbie Hancock. Hancockin River: The Joni Letters palkittiin parhaan albumin Grammyllä pari vuotta sitten. The Imagine Project -albumi julkaistiin viime keväänä.\nJuha Tapion rynnistys saattaa johtua miehen juuri startanneesta kirkkokonserttikiertueesta. Muita palaajia ovat jo tutut Jo Stance sekä Jenni Vartiaisen hittialbumi Seili. Listan alimmalle portaalle astui doom-metalliyhtye Electric Wizard. Listan ainoa nousija on runsaasti palstamillimetrejä netonnut Hevisaurus esikoisellaan.\nRumban Albumilista 3.–9.11.2010\n1. (-) STAM1NA: Vanhaa paskaa\n2. (-) MACHINAE SUPREMACY: A View from the End of the World\n3. (-) TIMO PIENI HUIJAUS: Emävale\n4. (-) HELLOWEEN: 7 Sinners\n5. (-) CRADLE OF FILTH: Darkly, Darkly, Venus Aversa\n6. (re) JUHA TAPIO: Suurenmoinen kokoelma 1999-2009\n7. (7.) HEVISAURUS: Hirmuliskojen yö\n8. (5.) PALEFACE: Helsinki – Shangri-la\n9. (4.) MAGENTA SKYCODE: Relief\n10. (-) BON JOVI: Greatest Hits\n11. (-) ARJEN LUCASSEN’S STAR ONE: Victims of the Modern Age\n12. (-) HERBIE HANCOCK: The Imagine Project\n13. (re) JO STANCE: Jo Stance\n14. (18.) HEVISAURUS: Jurahevin kuninkaat\n16. (6.) VOLBEAT: Beyond Hell/Above Heaven\n17. (2.) ANTTI TUISKU: Kaunis kaaos\n18. (11.) IRWIN GOODMAN: Vain elämää – 44 reteetä rallia\n19. (-) JUHA TAPIO: Suurenmoinen elämä\n20. (-) ELECTRIC WIZARD: Witchcult Today


Tietosuojaseloste - Susan Kuusisto\n01600 Vantaa (Louhela)\n044 205 3358\nTmi Terapiaympyrän potilasrekisteri\nTmi Terapiaympyrä tallentaa ja käsittelee henkilötietoja EU:n yleisen tietosuoja-asetuksen (GDPR 2016/679) sekä nykyisen Henkilötietolain (523/1999) mukaisesti. Terveydenhuollon ammattihenkilöistä annetun lain (559/1994) 16 §:n mukaan terveydenhuollon ammattihenkilön velvollisuus on laatia ja säilyttää potilasasiakirjat. Potilaan asemasta ja oikeuksista annetun lain (785/1992) 12 §:n mukaan terveydenhuollon ammattihenkilön on merkittävä potilasasiakirjoihin potilaan hoidon järjestämisen, suunnittelun, toteuttamisen ja seurannan turvaamiseksi tarpeelliset tiedot. Potilasasiakirjojen laatimisesta ja säilyttämisestä on säädetty tarkemmin sosiaali- ja terveysministeriön asetuksella (298/2009). Potilasasiakirjojen ensisijaisena tehtävänä on palvella potilaan hoidon suunnittelua ja toteutusta sekä edistää hoidon jatkuvuutta. Potilaan kanssa käytyjä keskusteluja ei ole tarpeellista tallentaa tai referoida yksityiskohtaisesti.